CELEX: 32019R2021
Language: lt
Date: 2019-10-01 00:00:00
Title: 2019 m. spalio 1 d. Komisijos reglamentas (ES) 2019/2021, kuriuo pagal Europos Parlamento ir Tarybos direktyvą 2009/125/EB nustatomi elektroninių vaizduoklių ekologinio projektavimo reikalavimai, iš dalies keičiamas Komisijos reglamentas (EB) Nr. 1275/2008 ir panaikinamas Komisijos reglamentas (EB) Nr. 642/2009 (Tekstas svarbus EEE.)

5.12.2019   
               
               
                  LT
               
               
                  Europos Sąjungos oficialusis leidinys
               
               
                  L 315/241
               
            
         KOMISIJOS REGLAMENTAS (ES) 2019/2021
         2019 m. spalio 1 d.
         kuriuo pagal Europos Parlamento ir Tarybos direktyvą 2009/125/EB nustatomi elektroninių vaizduoklių ekologinio projektavimo reikalavimai, iš dalies keičiamas Komisijos reglamentas (EB) Nr. 1275/2008 ir panaikinamas Komisijos reglamentas (EB) Nr. 642/2009
         (Tekstas svarbus EEE)
         EUROPOS KOMISIJA,
         atsižvelgdama į Sutarties dėl Europos Sąjungos veikimo 114 straipsnį,
         atsižvelgdama į 2009 m. spalio 21 d. Europos Parlamento ir Tarybos direktyvą 2009/125/EB, nustatančią ekologinio projektavimo reikalavimų su energija susijusiems gaminiams nustatymo sistemą (1), ypač į jos 15 straipsnio 1 dalį,
         kadangi:
         
                     (1)
                  
                  
                     vadovaudamasi Direktyva 2009/125/EB, Komisija turėtų nustatyti ekologinio projektavimo reikalavimus su energija susijusiems gaminiams, kurių pardavimo ir prekybos apimtis Sąjungoje yra didelė ir kurie aplinkai daro didelį poveikį, kurį galima gerokai sumažinti be pernelyg didelių išlaidų patobulinant konstrukciją;
                  
               
                     (2)
                  
                  
                     televizijos aparatų ekologinio projektavimo reikalavimus Komisija nustatė Komisijos reglamente (EB) Nr. 642/2009 (2) ir pagal tą reglamentą turėtų jį peržiūrėti atsižvelgdama į technologijų pažangą;
                  
               
                     (3)
                  
                  
                     taikant Direktyvos 2009/125/EB 16 straipsnio 1 dalį Komisijos sudarytame 2016–2019 m. ekologinio projektavimo darbo plane (Komisijos komunikate COM(2016) 773 (3)) nustatyti ekologinio projektavimo ir energijos vartojimo efektyvumo ženklinimo sistemos 2016–2019 m. darbo prioritetai. Ekologinio projektavimo darbo plane nurodytos su energija susijusių gaminių grupės, laikytinos prioritetinėmis atliekant parengiamuosius tyrimus ir vėliau priimant įgyvendinimo priemones, taip pat peržiūrint Reglamentą (EB) Nr. 642/2009;
                  
               
                     (4)
                  
                  
                     apskaičiuota, kad taikant Ekologinio projektavimo darbo plane numatytas priemones iki 2030 m. būtų galima sutaupyti 260 TWh pirminės energijos per metus, o tai atitinka metinio išmetamųjų šiltnamio efektą sukeliančių dujų kiekio sumažinimą maždaug 100 mln. tonų 2030 m. Viena iš darbo plane išvardytų gaminių grupių – elektroniniai vaizduokliai;
                  
               
                     (5)
                  
                  
                     pagal Reglamento (EB) Nr. 642/2009 6 straipsnį Komisija peržiūrėjo tą reglamentą atsižvelgdama į technologijų pažangą ir išnagrinėjo techninius, aplinkosauginius ir ekonominius televizijos aparatų ir kitų elektroninių vaizduoklių aspektus. Peržiūra atlikta glaudžiai bendradarbiaujant su Sąjungos ir trečiųjų valstybių suinteresuotaisiais subjektais ir suinteresuotosiomis šalimis. Peržiūros rezultatai paskelbti viešai ir pristatyti Konsultacijų forumui, įsteigtam pagal Direktyvos 2009/125/EB 18 straipsnį;
                  
               
                     (6)
                  
                  
                     atlikus peržiūrą padaryta išvada, kad televizijos aparatams reikia nustatyti naujus su energijos vartojimu susijusius ekologinio projektavimo reikalavimus ir kad tie patys reikalavimai turėtų būti taikomi ir kitiems vaizduokliams, pavyzdžiui, kompiuterių monitoriams, nes skirtingų tipų vaizduoklių funkcijos sparčiai panašėja. Projektoriuose naudojamos visiškai kitokios technologijos, todėl šis reglamentas jiems neturėtų būti taikomas;
                  
               
                     (7)
                  
                  
                     skaitmeniniai informaciniai vaizduokliai sudaro naują rinką, jie naudojami viešosiose erdvėse, pavyzdžiui, oro uostuose, metro ir geležinkelio stotyse, parduotuvėse, vitrinose, restoranuose, muziejuose, viešbučiuose, konferencijų centruose arba aiškiai matomose vietose pastatų išorėje. Kadangi jie dažnai naudojami apšviestose vietose ir nuolat veikia, jų energijos poreikiai yra skirtingi ir paprastai didesni nei kitų elektroninių vaizduoklių. Kai bus turima papildomų duomenų, reikėtų įvertinti minimalius reikalavimus skaitmeninių informacinių vaizduoklių veikimui įjungties veiksena, tačiau jiems turėtų būti nustatyti bent jau minimalūs išjungties, budėjimo ir tinklinės budėjimo veiksenų, taip pat medžiagų naudojimo efektyvumo reikalavimai;
                  
               
                     (8)
                  
                  
                     2016 m. per metus Sąjungoje televizijos aparatų suvartojamos energijos kiekis sudarė daugiau kaip 3 % Europos Sąjungoje suvartojamos elektros energijos. Prognozuojama, kad 2030 m. televizijos aparatai, monitoriai ir skaitmeniniai informaciniai vaizduokliai suvartos beveik 100 TWh energijos per metus. Šis reglamentas ir gretutinis energijos vartojimo efektyvumo ženklinimo reglamentas bendrą energijos suvartojimą iki 2030 m. turėtų sumažinti 39 TWh per metus;
                  
               
                     (9)
                  
                  
                     turėtų būti nustatyti specialieji budėjimo ir tinklinės budėjimo veiksenos bei išjungties būsenos elektroninių vaizduoklių elektros energijos poreikio reikalavimai. Todėl Komisijos reglamento (EB) Nr. 1275/2008 (4) reikalavimai, kurie netaikomi televizijos aparatams, nebeturėtų būti taikomi papildomų tipų elektroniniams vaizduokliams, kuriems taikomas šis reglamentas. Reglamentas (EB) Nr. 1275/2008 turėtų būti atitinkamai iš dalies pakeistas;
                  
               
                     (10)
                  
                  
                     profesionaliam naudojimui, pavyzdžiui, vaizdo redagavimui, kompiuteriniam projektavimui, grafikos darbams ar transliavimo sektoriui skirti elektroniniai vaizduokliai pasižymi geresnėmis veikimo charakteristikomis ir itin specifinėmis funkcijomis, todėl, nors paprastai jie vartoja daugiau energijos, jiems neturėtų būti taikomi bendresniems gaminiams nustatyti įjungties veiksenos energijos vartojimo efektyvumo reikalavimai;
                  
               
                     (11)
                  
                  
                     Komisijos komunikate dėl žiedinės ekonomikos (5) ir Komunikate dėl ekologinio projektavimo darbo plano (6) pabrėžiama, kad svarbu taikyti ekologinio projektavimo sistemą siekiant remti perėjimą prie efektyvesnio išteklių naudojimo ir žiedinės ekonomikos. Europos Parlamento ir Tarybos direktyvos 2012/19/ES (7) 11 konstatuojamojoje dalyje ir 4 straipsnyje taip pat daroma nuoroda į Direktyvą 2009/125/EB ir nurodoma, kad ekologinio projektavimo reikalavimais turėtų būti sudaromos palankesnės sąlygos pakartotinai naudoti, išmontuoti ir naudoti elektros ir elektroninės įrangos atliekas (EEĮA), sprendžiant šiuos klausimus pradinėse grandyse ir taip padedant siekti Europos Parlamento ir Tarybos direktyvoje (ES) 2018/851 (8) nustatytų atliekų prevencijos ir panaudojimo valstybėse narėse tikslų. Be to, Europos Parlamento ir Tarybos sprendime Nr. 1386/2013/ES (9) dėl bendrosios Sąjungos aplinkosaugos veiksmų programos iki 2020 m. įrašytas uždavinys „pasiekti, kad Sąjungos ekonomika taptų efektyviai išteklius naudojančia, žaliąja ir konkurencinga mažą anglies dioksido kiekį išskiriančia ekonomika“. Derėtų nustatyti įgyvendinamus projektavimo reikalavimus, kurių vykdymą galima užtikrinti, siekiant optimizuoti išteklių ir medžiagų naudojimą gaminio gyvavimo ciklo pabaigoje. Galiausiai, laikydamasi Sąjungos žiedinės ekonomikos veiksmų plano (10), Komisija turėtų užtikrinti, kad nustatant arba peržiūrint ekologinio projektavimo kriterijus būtų ypač akcentuojami su žiedine ekonomika susiję aspektai. Todėl šiame reglamente turėtų būti nustatyti atitinkami su energija nesusiję reikalavimai, kuriais būtų prisidedama prie žiedinės ekonomikos tikslų įgyvendinimo, įskaitant reikalavimus užtikrinti galimybę remontuoti ir galimybę įsigyti atsarginių dalių;
                  
               
                     (12)
                  
                  
                     skystųjų kristalų ekranams (LCD), kurių ekrano plotas didesnis kaip 100 kvadratinių centimetrų, taikomi Direktyvos 2012/19/ES 8 straipsnyje ir VII priede nustatyti reikalavimai dėl EEĮ atliekų medžiagų ir komponentų atrankinio apdorojimo, o tai reiškia, kad tokius vaizduoklius reikia pašalinti iš gaminio, į kurį jie yra integruoti. Be to, atsižvelgiant į tai, kad ekranų, kurių ekrano plotas ne didesnis kaip 100 kvadratinių centimetrų, energijos vartojimas yra labai ribotas, visiems tokiems elektroniniams vaizduokliams šiame reglamente nustatyti energijos vartojimo efektyvumo reikalavimai ir reikalavimai, kuriais siekiama žiedinės ekonomikos tikslų, neturėtų būti taikomi;
                  
               
                     (13)
                  
                  
                     į elektrinių ir elektroninių prietaisų atliekų surinkimo punktus gyvavimo ciklo pabaigoje atvežtus televizijos aparatus, kompiuterių monitorius, skaitmeninius informacinius vaizduoklius, profesionaliuosius vaizduoklius, transliavimo vaizduoklius, saugumo stebėjimo vaizduoklius, taip pat į planšetinius kompiuterius, monoblokinius stalinius arba nešiojamuosius kompiuterius įtaisytus vaizduoklius sunku atpažinti vienus nuo kitų. Todėl jiems turėtų būti taikomi tie patys tinkamo apdorojimo gyvavimo ciklo pabaigoje reikalavimai ir jie taip pat turėtų padėti siekti žiedinės ekonomikos tikslų. Tačiau nors į kompiuterius, pavyzdžiui, į planšetinius, knyginius ar monoblokinius stalinius kompiuterius, integruoti vaizduokliai beveik nesiskiria nuo kitų elektroninių vaizduoklių, juos reikėtų įtraukti peržiūrint Komisijos reglamentą (ES) Nr. 617/2013 (11) dėl kompiuterių;
                  
               
                     (14)
                  
                  
                     smulkinant elektroninius vaizduoklius prarandama daug išteklių ir trukdoma siekti žiedinės ekonomikos tikslų, pavyzdžiui, panaudoti retąsias ir brangiąsias medžiagas. Be to, Direktyvos 2012/19/ES 8 straipsnio 1 ir 2 dalyse valstybių narių reikalaujama užtikrinti, kad visos atskirai surinktos atliekos būtų tinkamai apdorojamos, įskaitant bent atrankinį kai kurių komponentų, kurių paprastai būna elektroniniuose vaizduokliuose, apdorojimą, rengiant jas naudoti ar perdirbti prieš smulkinant. Todėl turėtų būti sudarytos palankesnės sąlygos išmontuoti bent konkrečius tos direktyvos VII priede išvardytus komponentus. Be to, pagal 15 straipsnį gamintojai turi teikti informaciją, kad būtų palengvintas elektros ir elektroninės įrangos atliekų parengimas pakartotinai naudoti bei teisingas ir aplinką tausojantis jų apdorojimas; informacija gali būti teikiama naudojant savanorišką elektroninę platformą (12);
                  
               
                     (15)
                  
                  
                     perdirbant elektroninių vaizduoklių plastiką didelių sunkumų kelia tai, kad jame yra halogenintų antipirenų. Dėl didelio toksiškumo kai kurių halogenintų junginių naudojimas Europos Parlamento ir Tarybos direktyva 2011/65/ES (13) buvo apribotas, tačiau jų vis dar galima rasti senuose vaizduokliuose, o kiti junginiai vis dar leidžiami. Kontroliuoti didžiausią neleidžiamų junginių perdirbtuose plastikuose kiekį yra ekonomiškai neefektyvu, dėl to visas perdirbtas plastikas yra deginamas. Galėtų būti rasta alternatyvių sprendimų dėl didžiosios elektroninio vaizduoklio, pavyzdžiui, korpuso ir stovo, plastiko dalies – jie leistų perdirbti daugiau plastiko. Turėtų būti ribojamas halogenintų antipirenų naudojimas šiose dalyse;
                  
               
                     (16)
                  
                  
                     papildoma kliūtis veiksmingam atliekų srautų valdymui – vaizduokliuose naudojamas kadmis, labai toksiška ir kancerogeninė medžiaga. Tam tikrų pavojingų medžiagų, įskaitant kadmį, naudojimas elektros ir elektroninėje įrangoje ribojamas Direktyva 2011/65/ES. Tačiau kadmio naudojimas elektroniniuose vaizduokliuose yra vienas iš naudojimo būdų, kuriam III priede padaryta laikina ribojimo išimtis. Todėl gamintojai turėtų specialiai žymėti vaizduoklius, kuriuose yra kadmio, siekiant palengvinti jų tinkamą ir aplinką tausojantį apdorojimą gyvavimo ciklo pabaigoje.
                  
               
                     (17)
                  
                  
                     atitinkami gaminio parametrai turėtų būti matuojami patikimais, tiksliais ir atkuriamais metodais, kuriuose turėtų būti atsižvelgiama į visuotinai pripažintus pažangiausius matavimo metodus ir Europos Parlamento ir Tarybos reglamento (ES) Nr. 1025/2012 (14) I priede išvardytų Europos standartizacijos organizacijų priimtus darniuosius standartus, jei jų yra;
                  
               
                     (18)
                  
                  
                     pagal Direktyvos 2009/125/EB 8 straipsnį šiame reglamente turėtų būti nustatyta taikytina atitikties vertinimo tvarka;
                  
               
                     (19)
                  
                  
                     kad būtų lengviau tikrinti atitiktį reikalavimams, gamintojai, importuotojai arba įgaliotieji atstovai turėtų Direktyvos 2009/125/EB IV ir V prieduose nurodytuose techniniuose dokumentuose pateikti informaciją, susijusią su šiame reglamente nustatytais reikalavimais; Rinkos priežiūros tikslais gamintojams, importuotojams arba įgaliotiesiems atstovams turėtų būti leidžiama remtis gaminių duomenų baze, jei Komisijos deleguotajame reglamente (ES) 2019/2013 (15) nurodytuose techniniuose dokumentuose pateikiama ta pati informacija;
                  
               
                     (20)
                  
                  
                     siekiant padidinti šio reglamento veiksmingumą ir apsaugoti vartotojus, turėtų būti draudžiama rinkai teikti gaminius, kurie bandymo sąlygomis automatiškai pakeičia veikimo savybes, kad būtų deklaruoti geresni parametrai;
                  
               
                     (21)
                  
                  
                     be šiame reglamente nustatytų teisiškai privalomų reikalavimų, pagal Direktyvos 2009/125/EB I priedo 3 dalies 2 punktą turėtų būti nustatyti orientaciniai geriausių esamų technologijų etalonai, kad informacija apie gaminių, kuriems taikomas šis reglamentas, aplinkosauginį veiksmingumą per jų gyvavimo ciklą būtų plačiai ir lengvai prieinama;
                  
               
                     (22)
                  
                  
                     peržiūrint šį reglamentą turėtų būti vertinama, ar jo nuostatos yra tinkamos ir veiksmingos siekiant jame nustatytų tikslų. Nustatant peržiūros laiką turėtų būti atsižvelgiama į sparčią gaminiuose, kuriems taikomas šis reglamentas, naudojamų technologijų pažangą.
                  
               
                     (23)
                  
                  
                     todėl Reglamentas (EB) Nr. 642/2009 turėtų būti panaikintas;
                  
               
                     (24)
                  
                  
                     šiame reglamente numatytos priemonės atitinka pagal Direktyvos 2009/125/EB 19 straipsnį įsteigto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Dalykas ir taikymo sritis
            
               1.   Šiuo reglamentu nustatomi ekologinio projektavimo reikalavimai, kuriuos turi atitikti elektroniniai vaizduokliai, įskaitant televizijos aparatus, monitorius ir skaitmeninius informacinius vaizduoklius, kad juos būtų galima pateikti rinkai ir pradėti naudoti.
            
            
               2.   Šis reglamentas netaikomas:
               
                           a)
                        
                        
                           jokiems ne didesnio kaip 100 kvadratinių centimetrų ekrano ploto elektroniniams vaizduokliams,
                        
                     
                           b)
                        
                        
                           projektoriams,
                        
                     
                           c)
                        
                        
                           daugiafunkcėms vaizdo konferencijų sistemoms,
                        
                     
                           d)
                        
                        
                           medicininiams vaizduokliams,
                        
                     
                           e)
                        
                        
                           virtualiosios realybės akiniams,
                        
                     
                           f)
                        
                        
                           vaizduokliams, integruotiems arba integruotiniems į Direktyvos 2012/19/ES 2 straipsnio 3 punkto a papunktyje ir 4 punkte nurodytus gaminius;
                        
                     
                           g)
                        
                        
                           vaizduokliams, kurie yra gaminių, kuriems taikomos pagal Direktyvą 2009/125/EB priimtos įgyvendinimo priemonės, komponentai arba sudedamosios dalys.
                        
                     
            
               3.   II priedo A ir B punktų reikalavimai netaikomi šiems vaizduokliams:
               
                           a)
                        
                        
                           transliavimo vaizduokliams,
                        
                     
                           b)
                        
                        
                           profesionaliesiems vaizduokliams,
                        
                     
                           c)
                        
                        
                           saugumo stebėjimo vaizduokliams,
                        
                     
                           d)
                        
                        
                           skaitmeninėms interaktyviosioms lentoms,
                        
                     
                           e)
                        
                        
                           skaitmeniniams nuotraukų rėmeliams,
                        
                     
                           f)
                        
                        
                           skaitmeniniams informaciniams vaizduokliams.
                        
                     
            
               4.   II priedo A, B ir C punktų reikalavimai netaikomi šiems vaizduokliams:
               
                           a)
                        
                        
                           būsenos vaizduokliams,
                        
                     
                           b)
                        
                        
                           valdymo pultams.
                        
                     
         
         
            2 straipsnis
            Apibrėžtys
            Šiame reglamente vartojamų terminų apibrėžtys:
            
                        1)
                     
                     
                        elektroninis vaizduoklis – ekranas ir susijusios elektroninės dalys, kurių pagrindinė funkcija yra rodyti vaizdinę informaciją iš laidiniu arba belaidžiu ryšiu prijungtų šaltinių;
                     
                  
                        2)
                     
                     
                        
                           televizijos aparatas – elektroninis vaizduoklis, kurio pagrindinė paskirtis yra garso ir vaizdo signalų vaizdavimas ir priėmimas ir kurį sudaro elektroninis vaizduoklis ir vienas ar daugiau derintuvų (imtuvų);
                     
                  
                        3)
                     
                     
                        derintuvas/imtuvas – elektroninė grandinė, aptinkanti transliuojamą televizijos signalą, pavyzdžiui, antžeminį skaitmeninį arba palydovinį, bet ne transliuojamą individualiai internetu, ir padedanti išrinkti televizijos kanalą iš transliuojamų kanalų grupės;
                     
                  
                        4)
                     
                     
                        
                           monitorius, arba kompiuterio monitorius, arba kompiuterio vaizduoklis, – elektroninis vaizduoklis, skirtas vienam asmeniui žiūrėti iš arti, pavyzdžiui, prie stalo;
                     
                  
                        5)
                     
                     
                        skaitmeninis informacinis vaizduoklis – elektroninis vaizduoklis, kuris visų pirma skirtas stebėti daugeliui žmonių ne prie stalinio kompiuterio ir ne namų aplinkoje. Tokiam vaizduokliui būdingos šios savybės:
                        
                                    a)
                                 
                                 
                                    unikalus identifikatorius, kuriuo galima kreiptis į konkretų ekraną,
                                 
                              
                                    b)
                                 
                                 
                                    neleistinos vaizduoklio nustatymų ir rodomo vaizdo prieigos draudimo funkcija,
                                 
                              
                                    c)
                                 
                                 
                                    tinklo jungtis (sudaryta iš fiksuotos laidinės arba belaidės sąsajos), kuria valdoma, stebima arba gaunama individualiais arba grupiniais adresais siunčiama, bet ne transliuojama, informacija, kurią reikia parodyti,
                                 
                              
                                    d)
                                 
                                 
                                    suprojektuotas būti pakabintas, pastatytas ant fizinės konstrukcijos arba prie jos pritvirtintas, kad jį galėtų stebėti daug žmonių, ir neteikiamas rinkai su stovu;
                                 
                              
                                    e)
                                 
                                 
                                    jame nėra integruoto derintuvo transliuojamiems signalams rodyti;
                                 
                              
                  
                        6)
                     
                     
                        ekrano plotas – matomas elektroninio vaizduoklio ekrano plotas, apskaičiuojamas didžiausią matomo vaizdo plotį padauginus iš didžiausio matomo vaizdo aukščio išilgai (plokščio arba išgaubto) ekrano paviršiaus;
                     
                  
                        7)
                     
                     
                        skaitmeninis nuotraukų rėmelis – elektroninis vaizduoklis, rodantis vien tik nejudamą vaizdinę informaciją;
                     
                  
                        8)
                     
                     
                        projektorius – optinis įrenginys, kuriuo apdorojama bet kurio formato analoginio arba skaitmeninio vaizdo informacija ir gautas vaizdas moduliuojamuoju šviesos šaltiniu projektuojamas ant išorinio paviršiaus;
                     
                  
                        9)
                     
                     
                        būsenos vaizduoklis – vaizduoklis, rodantis paprastą, bet kintamą informaciją, pavyzdžiui, pasirinktą kanalą, laiką arba energijos suvartojimą. Paprastas šviesos indikatorius nelaikomas būsenos vaizduokliu;
                     
                  
                        10)
                     
                     
                        valdymo pultas – elektroninis vaizduoklis, kurio pagrindinė funkcija yra rodyti vaizdus, susijusius su gaminio veikimo būsena; jame gali būti gaminio veikimo valdymo liečiant arba kitomis priemonėmis funkcija. Jis gali būti integruotas į gaminius arba specialiai sukurtas ir parduodamas naudoti tik su gaminiu;
                     
                  
                        11)
                     
                     
                        daugiafunkcė vaizdo konferencijų sistema – į vieną korpusą integruota speciali sistema, skirta rengti vaizdo konferencijas ir bendradarbiauti, kuriai būdingos visos šios charakteristikos:
                        
                                    a)
                                 
                                 
                                    gamintojo pateiktas įrenginys gali veikti pagal specialų vaizdo konferencijų protokolą ITU-T H.323 arba IETF SIP,
                                 
                              
                                    b)
                                 
                                 
                                    vaizdo kamera (-os), vaizduoklis ir gebėjimas tikruoju laiku apdoroti dvykryptį vaizdą, įskaitant atsparumą paketų praradimui,
                                 
                              
                                    c)
                                 
                                 
                                    garsiakalbis ir gebėjimas naudojant laisvų rankų įrangą tikruoju laiku apdoroti dvipusio ryšio garsą, įskaitant aido panaikinimą,
                                 
                              
                                    d)
                                 
                                 
                                    šifravimo funkcija,
                                 
                              
                                    e)
                                 
                                 
                                    HiNA;
                                 
                              
                  
                        12)
                     
                     
                        HiNA – didelis tinklinis prieinamumas, kaip apibrėžta Reglamento (EB) Nr. 1275/2008 2 straipsnyje;
                     
                  
                        13)
                     
                     
                        transliavimo vaizduoklis – profesinės paskirties elektroninis vaizduoklis, sukurtas ir parduodamas transliuotojams ir vaizdo gamybos studijoms vaizdo turiniui kurti. Tokiam vaizduokliui būdingos šios charakteristikos:
                        
                                    a)
                                 
                                 
                                    spalvų kalibravimo funkcija,
                                 
                              
                                    b)
                                 
                                 
                                    įėjimo signalo analizės funkcija įėjimo signalui stebėti ir klaidoms aptikti, kaip antai osciloskopinė ir (arba) vektorinė analizė, RGB spalvų lygių reguliavimas, gebėjimas tikrinti tikrosios pikselių skyros vaizdo signalo būklę, pakaitinio eilučių skleidimo veiksena ir ekrano žymė,
                                 
                              
                                    c)
                                 
                                 
                                    įdiegta nuoseklioji skaitmeninė sąsaja (SDI) arba vaizdo perdavimo internetu protokolas (VoIP),
                                 
                              
                                    d)
                                 
                                 
                                    neskirtas naudoti viešosiose vietose;
                                 
                              
                  
                        14)
                     
                     
                        skaitmeninė interaktyvioji lenta – elektroninis vaizduoklis, kuriame rodomą vaizdą gali tiesiogiai veikti naudotojas. Skaitmeninė interaktyvioji lenta visų pirma skirta pristatymams teikti, pamokoms ar nuotoliniu būdu bendradarbiauti, įskaitant garso ir vaizdo signalų perdavimą. Jai būdingos šios savybės:
                        
                                    a)
                                 
                                 
                                    ji visų pirma yra suprojektuota būti pakabinta, iškelta ant stovo, padėta ant lentynos arba stalo, arba pritvirtinta prie fizinės konstrukcijos, kad ją galėtų matyti daug žmonių,
                                 
                              
                                    b)
                                 
                                 
                                    būtinai turi būti naudojama su specialia programine įranga, kurioje yra turinio ir sąveikos valdymo funkcijos,
                                 
                              
                                    c)
                                 
                                 
                                    integruota į kompiuterį arba suprojektuota specialiai naudoti su kompiuteriu, kuriame veikia b punkte nurodyta programinė įranga;
                                 
                              
                                    d)
                                 
                                 
                                    vaizduoklio ekrano plotas didesnis kaip 40 dm2;
                                 
                              
                                    e)
                                 
                                 
                                    naudotojas gali veikti vaizdą liesdamas pirštu ar rašikliu, arba, pavyzdžiui, rankos gestu arba balsu;
                                 
                              
                  
                        15)
                     
                     
                        profesionalusis vaizduoklis – elektroninis vaizduoklis, sukurtas ir parduodamas profesionaliam vaizdo ir grafinių atvaizdų redagavimui. Tokiam vaizduokliui būdingos šios charakteristikos:
                        
                                    a)
                                 
                                 
                                    kontrastas, išmatuotas statmenai į vertikaliąją ekrano plokštumą, yra bent 1000:1 ir kontrastas, išmatuotas su ekrano dengiamuoju stiklu ar be jo bent 85° horizontaliuoju regėjimo kampu nuo to statmens ir bent 83° horizontaliuoju regėjimo kampu nuo statmens į įgaubtąjį ekraną, yra bent 60:1,
                                 
                              
                                    b)
                                 
                                 
                                    savoji skyra yra bent 2,3 megapikselio,
                                 
                              
                                    c)
                                 
                                 
                                    spalvų gama yra 38,4 % CIE LUV arba didesnė (atitinka didesnę kaip 99 % Adobe RGB ir didesnę kaip 100 % sRGB spalvų erdvę). Poslinkiai spalvų erdvėje galimi, jei gauta spalvų erdvė yra bent 38,4 % CIE LUV. Spalvų ir skaisčio tolygumas turi atitikti 1 kategorijos monitorių reikalavimus;
                                 
                              
                  
                        16)
                     
                     
                        saugumo stebėjimo vaizduoklis – elektroninis vaizduoklis, kuriam būdingos visos šios savybės:
                        
                                    a)
                                 
                                 
                                    automatinio stebėjimo funkcija, kuria naudojantis į nuotolinį serverį siunčiama bent vienos iš šių rūšių informacija:
                                    
                                                —
                                             
                                             
                                                maitinimo būsena,
                                             
                                          
                                                —
                                             
                                             
                                                vidaus temperatūra, išmatuota apsaugos nuo perkrovos šilumos jutikliu,
                                             
                                          
                                                —
                                             
                                             
                                                vaizdo signalo šaltinis,
                                             
                                          
                                                —
                                             
                                             
                                                garso signalo šaltinis ir garso būsena (garsumas/begarsė),
                                             
                                          
                                                —
                                             
                                             
                                                modelio ir programinės aparatinės įrangos versija,
                                             
                                          
                              
                                    b)
                                 
                                 
                                    naudotojo nustatyti specialūs vaizduoklio konstrukcijos parametrai, dėl kurių jį galima lengviau įtaisyti profesionaliuosiuose korpusuose arba konsolėse;
                                 
                              
                  
                        17)
                     
                     
                        
                           integruotas, turint omeny vaizduoklį, kuris yra kito gaminio dalis kaip funkcinis komponentas, – elektroninis vaizduoklis, kuris negali veikti nepriklausomai nuo gaminio ir kuris, kad vykdytų savo funkcijas, yra nuo jo priklausomas, įskaitant maitinimą;
                     
                  
                        18)
                     
                     
                        medicininis vaizduoklis – elektroninis vaizduoklis, kuriam taikoma:
                        
                                    a)
                                 
                                 
                                    Tarybos direktyva 93/42/EEB (16) dėl medicinos prietaisų, arba
                                 
                              
                                    b)
                                 
                                 
                                    Europos Parlamento ir Tarybos reglamentas (ES) 2017/745 (17) dėl medicinos priemonių, arba
                                 
                              
                                    c)
                                 
                                 
                                    Tarybos direktyva 90/385/EEB (18) dėl valstybių narių įstatymų, reglamentuojančių aktyviuosius implantuojamus medicinos prietaisus, suderinimo, arba
                                 
                              
                                    d)
                                 
                                 
                                    Europos Parlamento ir Tarybos direktyva 98/79/EB (19) dėl in vitro diagnostikos medicinos prietaisų, arba
                                 
                              
                                    e)
                                 
                                 
                                    Europos Parlamento ir Tarybos reglamentas (ES) 2017/746 (20) dėl in vitro diagnostikos medicinos priemonių,
                                 
                              
                  
                        19)
                     
                     
                        
                           1 kategorijos monitorius – monitorius, skirtas aukšto lygio techniniam vaizdų kokybės vertinimui pagrindiniais gamybos arba transliavimo darbo eigos, pavyzdžiui, vaizdo gavimo, postprodukcijos, perdavimo ir saugojimo, etapais;
                     
                  
                        20)
                     
                     
                        virtualiosios realybės akiniai – ant galvos uždedamas įtaisas, kuris, kiekvienai akiai rodydamas stereoskopinius vaizdus ir užtikrindamas galvos judesių sekimo funkcijas, naudotojui teikia įtraukiosios virtualiosios realybės pojūtį.
                     
                  Kitų prieduose vartojamų terminų apibrėžtys pateiktos I priede.
         
         
            3 straipsnis
            Ekologinio projektavimo reikalavimai
            II priede nustatyti ekologinio projektavimo reikalavimai taikomi nuo jame nurodytų datų.
         
         
            4 straipsnis
            Atitikties vertinimas
            
               1.   Direktyvos 2009/125/EB 8 straipsnyje nurodyta atitikties vertinimo procedūra – tos direktyvos IV priede nustatyta projektavimo vidaus kontrolės sistema arba jos V priede nustatyta valdymo sistema.
            
            
               2.   Kad būtų galima įvertinti atitiktį pagal Direktyvos 2009/125/EB 8 straipsnį, techniniuose dokumentuose nurodoma priežastis, kodėl pagal II priedo D punkto 2 papunktyje nustatytą išimtį tam tikros plastikinės dalys nepaženklintos, jei tokių dalių yra, ir pateikiami išsamūs šio reglamento III priede nustatytų skaičiavimų duomenys ir rezultatai.
            
            
               3.   Jei tam tikro modelio techniniuose dokumentuose pateikta informacija buvo gauta:
               
                           a)
                        
                        
                           remiantis kito gamintojo modeliu, turinčiu tokias pačias technines charakteristikas, susijusias su pateiktina technine informacija;
                        
                     
                           b)
                        
                        
                           apskaičiuojant remiantis konstrukcija arba ekstrapoliuojant kito to paties ar kito gamintojo modelio duomenis arba abiem šiais būdais,
                        
                     techniniuose dokumentuose pateikiami išsamūs tokio skaičiavimo duomenys, gamintojo atliktas vertinimas skaičiavimo tikslumui patikrinti ir, kai tinkama, skirtingų gamintojų modelių tapatumo deklaracija.
               Techniniuose dokumentuose pateikiamas visų lygiaverčių modelių sąrašas ir nurodomi modelių žymenys.
            
            
               4.   Techniniuose dokumentuose Reglamento (ES) 2019/2013 VI priede nurodyta tvarka pateikiama jame nustatyta informacija. Nedarant poveikio Direktyvos 2009/125/EB IV priedo 2 punkto g papunkčio taikymui, rinkos priežiūros tikslais gamintojai, importuotojai ir įgaliotieji atstovai gali remtis į gaminių duomenų bazę įkeltais techniniais dokumentais, kuriuose pateikiama ta pati informacija, nustatyta Reglamente (ES) 2019/2013.
            
         
         
            5 straipsnis
            Rinkos priežiūros tikslais taikoma patikros procedūra
            Atlikdamos Direktyvos 2009/125/EB 3 straipsnio 2 dalyje nurodytus rinkos priežiūros patikrinimus, valstybių narių institucijos taiko šio reglamento IV priede išdėstytą patikros procedūrą.
         
         
            6 straipsnis
            Reikalavimų apėjimas ir programinės įrangos atnaujinimas
            Gamintojas, importuotojas arba įgaliotasis atstovas neteikia rinkai gaminių, suprojektuotų taip, kad gebėtų nustatyti, jog yra bandomi (pvz., atpažintų bandymo sąlygas arba bandymo ciklą), ir į tai sureaguotų bandymo metu automatiškai pakeisdami savo veikimo charakteristikas, kad būtų pasiektas palankesnis bet kurio iš parametrų, gamintojo, importuotojo ar įgaliotojo atstovo deklaruotų techniniuose dokumentuose arba nurodytų bet kuriame iš pateikiamų dokumentų, lygis.
            Gaminio suvartojamos energijos kiekis ir bet kurie kiti deklaruoti parametrai, matuojami pagal tą patį bandymų standartą, kuriuo remiantis parengta atitikties deklaracija, atnaujinus programinę įrangą arba programinę aparatinę įrangą neturi pablogėti, nebent prieš ją atnaujinant galutinis naudotojas su tuo aiškiai sutinka. Dėl atsisakymo atnaujinti veikimas neturi pasikeisti.
            Programinės įrangos atnaujinimas niekada neturi paveikti gaminio veikimo taip, kad dėl to jis neatitiktų atitikties deklaracijai taikomų ekologinio projektavimo reikalavimų.
         
         
            7 straipsnis
            Lyginamieji standartai
            Priimant šį reglamentą rinkoje esančių efektyviausių gaminių ir technologijų orientaciniai etalonai pateikiami V priede.
         
         
            8 straipsnis
            Peržiūra
            Komisija, atsižvelgdama į technologijų pažangą, ne vėliau kaip 2022 m. gruodžio 25 d. peržiūri šį reglamentą ir vertinimo rezultatus, įskaitant, jei reikia, persvarstymo pasiūlymo projektą, pateikia Konsultacijų forumui.
            Peržiūrint reglamentą visų pirma vertinama:
            
                        a)
                     
                     
                        ar reikia atnaujinti reglamento apibrėžtis arba taikymo sritį;
                     
                  
                        b)
                     
                     
                        ar tinkama didesniems ir mažesniems gaminiams taikomų reikalavimų griežtumo pusiausvyra;
                     
                  
                        c)
                     
                     
                        ar dėl atsiradusių naujų technologijų, tokių kaip HDR, 3D veiksenos, didelio kadrų dažnio, UHD-8K pranokstančios skyros, reikia pritaikyti reglamentavimo reikalavimus;
                     
                  
                        d)
                     
                     
                        priedų tinkamumas;
                     
                  
                        e)
                     
                     
                        ar tinkama nustatyti įjungties veiksenos energijos vartojimo efektyvumo reikalavimus skaitmeniniams informaciniams vaizduokliams arba kitiems vaizduokliams, kuriems šis reikalavimas netaikomas;
                     
                  
                        f)
                     
                     
                        ar tinkama nustatyti skirtingus ar papildomus reikalavimus, susijusius su patvarumo padidinimu ir galimybės remontuoti bei pakartotinai naudoti užtikrinimu, taip pat laikotarpiu, kurį galima įsigyti atsarginių dalių, bei standartizuotu išoriniu maitinimo šaltiniu;
                     
                  
                        g)
                     
                     
                        ar tinkama nustatyti skirtingus ar papildomus reikalavimus išmontavimui gyvavimo ciklo pabaigoje ir perdirbimui pagerinti, taip pat susijusius su svarbiausiomis žaliavomis ir informacijos perdavimu perdirbėjams;
                     
                  
                        h)
                     
                     
                        efektyvaus išteklių naudojimo reikalavimai vaizduokliams, integruotiems į gaminius, kuriems taikoma Direktyva 2009/125/EB, arba į bet kurį kitą gaminį kuriam taikoma Direktyva 2012/19/ES.
                     
                  
         
            9 straipsnis
            Reglamento (EB) Nr. 1275/2008 pakeitimas
            Reglamento (EB) Nr. 1275/2008 I priedas iš dalies keičiamas taip:
            
                        a)
                     
                     
                        2 punktas pakeičiamas taip:
                        
                                    „2.
                                 
                                 
                                    Informacinių technologijų įranga, skirta visų pirma naudoti namų aplinkoje, išskyrus Komisijos reglamente (ES) Nr. 617/2013 apibrėžtus stalinius kompiuterius, integruotuosius stalinius kompiuterius ir knyginius kompiuterius, taip pat elektroninius vaizduoklius, kuriems taikomas Reglamentas (ES) 2019/2021 (*1).
                                 
                              
                           (*1)  2019 m. spalio 1 d. Komisijos reglamentas (ES) 2019/2021, kuriuo pagal Europos Parlamento ir Tarybos direktyvą 2009/125/EB nustatomi elektroninių vaizduoklių ekologinio projektavimo reikalavimai, iš dalies keičiamas Komisijos reglamentas (EB) Nr. 1275/2008 ir panaikinamas Komisijos reglamentas (EB) Nr. 642/2009 (OL L 315, 2019 12 5, p. 241).“"
                        
                     
                  
                        b)
                     
                     
                        3 punkto paskutinis įrašas pakeičiamas taip:
                        „ir kita garso ar vaizdo įrašymo arba atkūrimo įranga, kurioje naudojami signalai ar kitos garso ir vaizdo perdavimo technologijos, išskyrus telekomunikacijas, tačiau ne elektroniniai vaizduokliai, kuriems taikomas Reglamentas (ES) 2019/2021.“
                     
                  
         
            10 straipsnis
            Panaikinimas
            Reglamentas (EB) Nr. 642/2009 panaikinamas 2021 m. kovo 1 d.
         
         
            11 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. kovo 1 d. Tačiau jo 6 straipsnio 1 pastraipa taikoma nuo 2019 m. gruodžio 25 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 1 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 285, 2009 10 31, p. 10.
         
            (2)  2009 m. liepos 22 d. Komisijos reglamentas (EB) Nr. 642/2009, kuriuo įgyvendinant Europos Parlamento ir Tarybos direktyvą 2005/32/EB nustatomi televizijos aparatų ekologinio projektavimo reikalavimai (OL L 191, 2009 7 23, p. 42).
         
            (3)  Komisijos komunikatas „2016–2019 m. Ekologinio projektavimo darbo planas“, COM(2016) 773 final, 2016 11 30.
         
            (4)  2008 m. gruodžio 17 d. Komisijos reglamentas (EB) Nr. 1275/2008, kuriuo įgyvendinant Europos Parlamento ir Tarybos direktyvą 2005/32/EB nustatomi budėjimo režimu, išjungties režimu ir tinkliniu budėjimo režimu veikiančios elektros ir elektroninės buitinės ir biuro įrangos ekologinio projektavimo reikalavimai dėl elektros energijos sunaudojimo (OL L 339, 2008 12 18, p. 45).
         
            (5)  Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Uždaro ciklo kūrimas. ES žiedinės ekonomikos veiksmų planas“, COM(2015) 614 final, 2015 12 2.
         
            (6)  Komisijos komunikatas „2016–2019 m. Ekologinio projektavimo darbo planas“ (COM(2016) 773 final, 2016 11 30).
         
            (7)  2012 m. liepos 4 d. Europos Parlamento ir Tarybos direktyva 2012/19/ES dėl elektros ir elektroninės įrangos atliekų (OL L 197, 2012 7 24, p. 38).
         
            (8)  2018 m. gegužės 30 d. Europos Parlamento ir Tarybos direktyva (ES) 2018/851, kuria iš dalies keičiama Direktyva 2008/98/EB dėl atliekų (OL L 150, 2018 6 14, p. 109).
         
            (9)  2013 m. lapkričio 20 d. Europos Parlamento ir Tarybos sprendimas Nr. 1386/2013/ES dėl bendrosios Sąjungos aplinkosaugos veiksmų programos iki 2020 m. „Gyventi gerai pagal mūsų planetos išgales“ (OL L 354, 2013 12 28, p. 171).
         
            (10)  COM(2015) 614 final.
         
            (11)  2013 m. birželio 26 d. Komisijos reglamentas (ES) Nr. 617/2013, kuriuo įgyvendinant Europos Parlamento ir Tarybos direktyvą 2009/125/EB nustatomi kompiuterių ir serverių ekologinio projektavimo reikalavimai (OL L 175, 2013 6 27, p. 13).
         
            (12)  Elektros ir elektroninės įrangos (EEĮ) gamintojų ir EEĮ atliekų perdirbėjų keitimosi informacija platforma I4R (Information for Recyclers): http://www.i4r-platform.eu.
         
            (13)  2011 m. birželio 8 d. Europos Parlamento ir Tarybos direktyva 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (OL L 174, 2011 7 1, p. 88).
         
            (14)  2012 m. spalio 25 d. Europos Parlamento ir Tarybos reglamentas (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (OL L 316, 2012 11 14, p. 12).
         
            (15)  2019 m. kovo 11 d. Komisijos deleguotasis reglamentas (ES) 2019/2013, kuriuo Europos Parlamento ir Tarybos reglamentas (ES) 2017/1369 papildomas elektroninių vaizduoklių energijos vartojimo efektyvumo ženklinimo nuostatomis ir panaikinamas Komisijos deleguotasis reglamentas (ES) Nr. 1062/2010 (žr. šio Oficialiojo leidinio p. 1).
         
            (16)  1993 m. birželio 14 d. Tarybos direktyva 93/42/EEB dėl medicinos prietaisų (OL L 169, 1993 7 12, p. 1).
         
            (17)  2017 m. balandžio 5 d. Europos Parlamento ir Tarybos reglamentas (ES) 2017/745 dėl medicinos priemonių, kuriuo iš dalies keičiama Direktyva 2001/83/EB, Reglamentas (EB) Nr. 178/2002 ir Reglamentas (EB) Nr. 1223/2009, ir kuriuo panaikinamos Tarybos direktyvos 90/385/EEB ir 93/42/EEB (OL L 117, 2017 5 5, p. 1).
         
            (18)  1990 m. birželio 20 d. Tarybos direktyva 90/385/EEB dėl valstybių narių įstatymų, reglamentuojančių aktyviuosius implantuojamus medicinos prietaisus, suderinimo (OL L 189, 1990 7 20, p. 17).
         
            (19)  1998 m. spalio 27 d. Europos Parlamento ir Tarybos direktyva 98/79/EB dėl in vitro diagnostikos medicinos prietaisų (OL L 331, 1998 12 7, p. 1).
         
            (20)  2017 m. balandžio 5 d. Europos Parlamento ir Tarybos reglamentas (ES) 2017/746 dėl in vitro diagnostikos medicinos priemonių, kuriuo panaikinama Direktyva 98/79/EB ir Komisijos sprendimas 2010/227/ES (OL L 117, 2017 5 5, p. 176).
      
      
         
            I PRIEDAS
            Prieduose vartojamų terminų apibrėžtys
            Vartojamų terminų apibrėžtys:
            
                        1)
                     
                     
                        
                           įjungties veiksena arba aktyvioji veiksena – būsena, kai prie energijos šaltinio prijungtas elektroninis vaizduoklis yra aktyvintas ir vykdo vieną arba kelias vaizdavimo funkcijas;
                     
                  
                        2)
                     
                     
                        
                           išjungties veiksena – būsena, kai elektroninis vaizduoklis yra prijungtas prie elektros energijos tinklo, tačiau neatlieka jokios funkcijos; išjungties veiksena taip pat laikoma:
                        
                                    1)
                                 
                                 
                                    būsena, kai išjungties veiksena tik parodoma;
                                 
                              
                                    2)
                                 
                                 
                                    būsena, kai atliekamos tik tokios funkcijos, kurių paskirtis – užtikrinti elektromagnetinį suderinamumą pagal Europos Parlamento ir Tarybos direktyvą 2014/30/ES (1);
                                 
                              
                  
                        3)
                     
                     
                        
                           budėjimo veiksena – būsena, kai elektroninis vaizduoklis yra prijungtas prie energijos šaltinio, tinkamam veikimui užtikrinti yra maitinamas iš to šaltinio ir atlieka tik toliau išvardytas neribotos trukmės funkcijas:
                        
                                    —
                                 
                                 
                                    veikimo aktyvinimo funkciją arba veikimo aktyvinimo funkciją ir tik rodo, kad ji įjungta, ir (arba)
                                 
                              
                                    —
                                 
                                 
                                    informacijos arba būsenos rodymą;
                                 
                              
                  
                        4)
                     
                     
                        
                           organinis šviesos diodas (OLED) – šviesą skleidžiantis kietakūnis įtaisas, kuriame yra organinės medžiagos skylinė elektroninė (pn) sandūra. Sužadinta elektros srove sandūra skleidžia optinę spinduliuotę;
                     
                  
                        5)
                     
                     
                        
                           microLED elektroninis vaizduoklis – elektroninis vaizduoklis, kurio atskiri pikseliai apšviečiami naudojant mikroskopinių GaN LED technologiją;
                     
                  
                        6)
                     
                     
                        
                           įprasta konfigūracija – gamintojo galutiniam naudotojui pradinio nustatymo meniu rekomenduojami vaizduoklio nustatymai arba numatomam gaminio naudojimui užtikrinti taikomi gamykliniai elektroninio vaizduoklio nustatymai. Ji galutiniam naudotojui turi užtikrinti optimalią kokybę numatytoje aplinkoje ir numatytai naudojimo paskirčiai. Išjungties, budėjimo, tinklinės budėjimo ir įjungties veiksenų vertės matuojamos įprastos konfigūracijos sąlygomis;
                     
                  
                        7)
                     
                     
                        
                           išorinis maitinimo šaltinis – įtaisas, apibrėžtas Komisijos reglamente (ES) 2019/1782 (2);
                     
                  
                        8)
                     
                     
                        USB – universalioji magistralė;
                     
                  
                        9)
                     
                     
                        
                           automatinis skaisčio reguliavimas – automatinis mechanizmas, kuris, kai įjungtas, elektroninio vaizduoklio skaistį reguliuoja priklausomai nuo aplinkos apšvietimo lygio vaizduoklio priekyje;
                     
                  
                        10)
                     
                     
                        
                           numatytasis (-oji), kai daroma nuoroda į konkrečią savybę arba nuostatį, – gamykloje nustatytos konkrečios savybės, prieinamos naudotojui gaminį naudojant pirmą kartą arba, jei gaminyje leidžiama, atlikus gamyklinių nuostačių atkūrimo veiksmą, vertė;
                     
                  
                        11)
                     
                     
                        
                           skaistis – iš ploto vieneto tam tikra kryptimi sklindančios šviesos stiprio fotometrinis matas, išreikštas kandelomis į kvadratinį metrą (cd/m2). Dažnai vaizduoklio skaisčiui subjektyviai apibrėžti vartojama sąvoka „ryškumas (skaistis)“;
                     
                  
                        12)
                     
                     
                        
                           žiūrėjimo iš arti atstumas – žiūrėjimo atstumas, atitinkantis atstumą, kai elektroninis vaizduoklis laikomas rankose arba kai į jį žiūrima sėdint prie stalo;
                     
                  
                        13)
                     
                     
                        
                           rekomenduojamųjų parinkčių meniu – specialusis meniu, parodomas vaizduokliui pradėjus veikti pirmą kartą arba atkūrus gamyklinius nuostačius ir siūlantis pasirinkti gamintojo iš anksto numatytus alternatyvius vaizduoklio nuostačius;
                     
                  
                        14)
                     
                     
                        
                           ryšio tinklas – ryšių infrastruktūra, kuriai būdinga ryšio linijų topologija ir architektūra, įskaitant fizinius komponentus, organizacinius principus, ryšio procedūras ir formatus (protokolus);
                     
                  
                        15)
                     
                     
                        
                           tinklo sąsaja (arba tinklo prievadas) – laidinė arba belaidė fizinė sąsaja, teikianti tinklo jungtį, per kurią galima nuotoliniu būdu aktyvinti elektroninio vaizduoklio funkcijas ir gauti arba siųsti duomenis. Duomenų, pavyzdžiui, vaizdo ir garso signalų, kurie negaunami iš tinklo šaltinio ir kuriems tinklo adresas nenaudojamas, įvedimo sąsajos nelaikomos tinklo sąsaja;
                     
                  
                        16)
                     
                     
                        
                           tinklinis prieinamumas – elektroninio vaizduoklio gebėjimas aktyvinti funkcijas, kai per tinklo sąsają jis aptinka nuotolinį akstiną;
                     
                  
                        17)
                     
                     
                        
                           tinklinis vaizduoklis – elektroninis vaizduoklis, kurį galima prijungti prie ryšio tinklo per vieną iš tinklo sąsajų, jei jos įjungtos;
                     
                  
                        18)
                     
                     
                        
                           tinklinė budėjimo veiksena – būsena, kurios būdamas elektroninis vaizduoklis gali būti aktyvinamas nuotoliniu akstinu per tinklo sąsają ir tęsti anksčiau vykdytą funkciją;
                     
                  
                        19)
                     
                     
                        
                           veikimo aktyvinimo funkcija – funkcija, kuri per nuotolinį jungiklį, nuotolinio valdymo pultą, vidinį jutiklį, laikmatį, arba, tinklinio budėjimo veiksena veikiančio tinklinio vaizduoklio atveju, ryšio tinklą, perjungia iš budėjimo veiksenos arba tinklinės budėjimo veiksenos į kitą papildomų funkcijų turinčią veikseną, išskyrus išjungties veikseną;
                     
                  
                        20)
                     
                     
                        
                           buvimo patalpoje jutiklis, arba gestų jutiklis, – judesius erdvėje aplink gaminį stebintis ir į juos reaguojantis jutiklis, kurio signalu gali būti suaktyvintas perjungimas į įjungties veikseną. Jei tam tikrą nustatytą laiką neaptinkama jokio judesio, įrenginys gali būti perjungtas į budėjimo veikseną arba į tinklinę budėjimo veikseną;
                     
                  
                        21)
                     
                     
                        
                           pikselis (vaizdo elementas) – mažiausias vaizdo elementas, kurį galima atskirti nuo gretimų elementų;
                     
                  
                        22)
                     
                     
                        
                           lytėjimo jutiklių funkcijos – galimybė įvesti komandas kaip įvesties įtaisą naudojant jutiklinį įrenginį, kuris paprastai yra ant elektroninio vaizduoklio skydo uždėtos permatomos plėvelės formos;
                     
                  
                        23)
                     
                     
                        
                           skaisčiausia įjungties veiksenos konfigūracija – gamintojo nustatyta elektroninio vaizduoklio konfigūracija, kuria elektroninis vaizduoklis didžiausiu išmatuotu baltuoju skaisčiu rodo priimtinos kokybės vaizdą;
                     
                  
                        24)
                     
                     
                        
                           parduotuvės konfigūracija – konfigūracija, naudojama specialiai elektroniniam vaizduokliui demonstruoti, pavyzdžiui, ryškiai apšviestomis (pardavimo vietos) sąlygomis, be automatinio išjungimo funkcijos, kuri vaizduoklį išjungtų neaptikusi naudotojo veiksmų arba jo buvimo. Ši konfigūracija rodomame meniu gali būti neprieinama;
                     
                  
                        25)
                     
                     
                        
                           išmontavimas – galimai negrįžtamas surinkto gaminio išrinkimas į sudedamąsias medžiagas ir (arba) komponentus;
                     
                  
                        26)
                     
                     
                        
                           išardymas – grįžtamasis surinkto gaminio išrinkimas į sudedamąsias medžiagas ir (arba) komponentus, nepadarant funkcinės žalos, dėl kurios gaminio nebūtų galima surinkti iš naujo, pakartotinai panaudoti ar atnaujinti;
                     
                  
                        27)
                     
                     
                        
                           išmontavimo ar išardymo veiksmas – įrankio pakeitimu arba komponento ar dalies pašalinimu pasibaigianti operacija;
                     
                  
                        28)
                     
                     
                        
                           spausdintinė plokštė – sąranka, skirta mechaniškai įtvirtinti ir elektriškai sujungti elektroninius arba elektrinius komponentus – tam naudojami laidieji takeliai, aikštelės ir kiti elementai, išėsdinti viename ar daugiau laidžiojo metalo sluoksnių, laminuotų ant arba tarp nelaidžiosios medžiagos sluoksnių;
                     
                  
                        29)
                     
                     
                        PMMA – polimetilmetakrilatas;
                     
                  
                        30)
                     
                     
                        
                           antipirenas – medžiaga, kuri labai stabdo liepsnos plitimą;
                     
                  
                        31)
                     
                     
                        
                           halogenintas antipirenas – antipirenas, kurio sudėtyje yra bet kokio halogeno;
                     
                  
                        32)
                     
                     
                        
                           homogeninė medžiaga – vienalytės sudėties medžiaga arba medžiaga, sudaryta iš medžiagų derinio, kurios negalima išskaidyti arba atskirti į skirtingas medžiagas tokiais mechaniniais veiksmais kaip atsukimas, pjovimas, traiškymas, malimas ar šlifavimas;
                     
                  
                        33)
                     
                     
                        
                           gaminių duomenų bazė – Reglamentu (ES) 2017/1369 nustatytas susistemintas duomenų apie gaminius rinkinys, kurį sudaro vartotojams skirta viešoji dalis, kurioje informacija apie atskirus gaminių parametrus prieinama naudojantis elektroninėmis priemonėmis, interneto portalas, per kurį ta informacija prieinama, ir atitikties dalis su aiškiai nustatytomis prieigos teisėmis ir saugumo reikalavimais;
                     
                  
                        34)
                     
                     
                        
                           lygiavertis modelis – modelis, kurio techninės informacijos lape nurodytos techninės charakteristikos yra tos pačios, tačiau kurį tas pats gamintojas, importuotojas arba įgaliotasis atstovas rinkai pateikia arba pradeda naudoti kaip kitą modelį su skirtingu modelio žymeniu;
                     
                  
                        35)
                     
                     
                        
                           modelio žymuo – kodas, kuris paprastai būna raidinis skaitmeninis ir pagal kurį tam tikras gaminio modelis atskiriamas nuo kitų to paties pavadinimo gamintojo, importuotojo ar įgaliotojo atstovo tokio pat prekės ženklo modelių;
                     
                  
                        36)
                     
                     
                        
                           atsarginė dalis – atskira dalis, kuria galima pakeisti tą pačią funkciją atliekančią gaminio dalį;
                     
                  
                        37)
                     
                     
                        
                           profesionalus remontininkas – veiklos vykdytojas arba įmonė, teikiantis (-i) elektroninių vaizduoklių remonto ir profesionalios techninės priežiūros paslaugas.
                     
                  
               (1)  2014 m. vasario 26 d. Europos Parlamento ir Tarybos direktyva 2014/30/ES dėl valstybių narių įstatymų, susijusių su elektromagnetiniu suderinamumu, suderinimo (OL L 96, 2014 3 29, p. 79).
            
               (2)  2019 m. spalio 1 d. Komisijos reglamentas (ES) 2019/1782, kuriuo pagal Europos Parlamento ir Tarybos direktyvą 2009/125/EB nustatomi išorinių maitinimo šaltinių ekologinio projektavimo reikalavimai ir panaikinamas Komisijos reglamentas (EB) Nr. 278/2009 (žr. šio Oficialiojo leidinio p. 95.
         
      
      
         
            II PRIEDAS
            Ekologinio projektavimo reikalavimai
            A.   ENERGIJOS VARTOJIMO EFEKTYVUMO REIKALAVIMAI
            1.   ĮJUNGTIES VEIKSENOS ENERGIJOS VARTOJIMO EFEKTYVUMO INDEKSO RIBOS
            
            Elektroninio vaizduoklio energijos vartojimo efektyvumo indeksas (EEI) apskaičiuojamas pagal šią lygtį:
            
               
            Čia:
            
               A – ekrano plotas kvadratiniais decimetrais, dm2;
            
               Pmeasured
                – įjungties veiksena ir standartinėje dinaminėje srityje (SDR) veikiančio įprastinės konfigūracijos vaizduoklio išmatuotoji galia vatais;
            
               corr – OLED elektroniniams vaizduokliams, kuriems netaikomas B punkto 1 papunktyje numatytos automatinio skaisčio reguliavimo priedas, pataisos koeficientas, lygus 10. Jis taikomas iki 2023 m. vasario 28 d. Visais kitais atvejais corr lygus nuliui.
            Elektroninio vaizduoklio EEI nuo nurodytų datų turi neviršyti didžiausiojo EEI (EEImax
               ) laikantis 1 lentelėje nurodytų ribų.
            
               1 lentelė
            
            
               Įjungties veiksenos EEI ribos
            
            
                         
                     
                     
                        Elektroninių vaizduoklių, kurių skyra ne didesnė kaip 2 138 400  pikselių, 
                              EEImax
                              
                           
                        
                     
                     
                        Elektroninių vaizduoklių, kurių skyra didesnė kaip 2 138 400  pikselių (HD), tačiau neviršija 8 294 400  pikselių (UHD-4k), 
                              EEImax
                              
                           
                        
                     
                     
                        Elektroninių vaizduoklių, kurių skyra didesnė kaip 8 294 400  pikselių (UHD-4k), ir MicroLED vaizduoklių 
                              EEImax
                              
                           
                        
                     
                  
                        2021 m. kovo 1 d.
                     
                     
                        0,90 
                     
                     
                        1,10 
                     
                     
                        netaikoma
                     
                  
                        2023 m. kovo 1 d.
                     
                     
                        0,75 
                     
                     
                        0,90 
                     
                     
                        0,90 
                     
                  B.   EEI APSKAIČIAVIMUI NAUDOJAMI PRIEDAI IR PATAISOS BEI FUNKCINIAI REIKALAVIMAI
            Nuo 2021 m. kovo 1 d. elektroniniai vaizduokliai turi atitikti toliau nurodytus reikalavimus.
            1.   Elektroniniai vaizduokliai su automatinio skaisčio reguliavimo (ABC) funkcija
            
            Elektroniniams vaizduokliams Pmeasured
                vertė gali būti 10 % sumažinta, jei jie atitinka visus šiuos reikalavimus:
            
                        a)
                     
                     
                        įprastos konfigūracijos elektroninio vaizduoklio automatinio skaisčio reguliavimo funkcija yra įjungta ir išlieka visose kitose galutiniam naudotojui prieinamose standartinės dinaminės srities (SDR) konfigūracijose;
                     
                  
                        b)
                     
                     
                        
                           Pmeasured
                            vertė esant įprastai konfigūracijai matuojama automatinio skaisčio reguliavimo funkciją išjungus, o jei automatinio skaisčio reguliavimo funkcijos išjungti neįmanoma, esant 100 liuksų aplinkos apšviestumui, išmatuotam prie automatinio skaisčio reguliavimo jutiklio;
                     
                  
                        c)
                     
                     
                        jei taikoma, Pmeasured
                            vertė, kai automatinio skaisčio reguliavimo funkcija išjungta, turi būti ne mažesnė kaip įjungties veiksena, kai automatinio skaisčio reguliavimo funkcija įjungta, esant 100 liuksų aplinkos apšviestumui, išmatuotam prie automatinio skaisčio reguliavimo jutiklio, išmatuota galia;
                     
                  
                        d)
                     
                     
                        kai automatinio skaisčio reguliavimo funkcija įjungta, įjungties veiksena išmatuota galia turi sumažėti bent 20 %, kai prie automatinio skaisčio reguliavimo jutiklio matuojamas aplinkos apšviestumas sumažinamas nuo 100 liuksų iki 12 liuksų, ir
                     
                  
                        e)
                     
                     
                        automatinis vaizduoklio ekrano skaisčio reguliavimas atitinka visas toliau išvardytas charakteristikas keičiantis prie automatinio skaisčio reguliavimo jutiklio matuojamo aplinkos apšviestumo sąlygoms:
                        
                                    —
                                 
                                 
                                    esant 60 liuksų apšviestumui išmatuotas ekrano skaistis sudaro 65–95 % ekrano skaisčio, išmatuoto esant 100 liuksų,
                                 
                              
                                    —
                                 
                                 
                                    išmatuotas 35 liuksų ekrano skaistis yra 50–80 % ekrano skaisčio, išmatuoto esant 100 liuksų, ir
                                 
                              
                                    —
                                 
                                 
                                    esant 12 liuksų apšviestumui išmatuotas ekrano skaistis sudaro 35–70 % ekrano skaisčio, išmatuoto esant 100 liuksų.
                                 
                              
                  2.   Rekomenduojamų parinkčių ir nustatymo meniu
            
            Elektroniniai vaizduokliai rinkai gali būti teikiami su pirmą kartą įjungus vaizduoklį rodomu rekomenduojamų parinkčių meniu, kuriame siūloma pasirinkti alternatyvius nuostačius. Jeigu pateikiamas rekomenduojamų parinkčių meniu, numatytasis nuostatis turi būti įprasta konfigūracija; jei toks meniu nepateikiamas, naujo gaminio nuostatis turi būti įprasta konfigūracija.
            Jei naudotojas pasirenka kitą konfigūraciją nei įprasta konfigūracija ir dėl tokių nuostačių atsiranda didesnis galios poreikis nei esant įprastai konfigūracijai, turi būti pateiktas įspėjimo pranešimas apie tikėtiną energijos suvartojimo padidėjimą ir prašymas aiškiai patvirtinti tokį pasirinkimą.
            Jei naudotojas pasirenka kitus nei įprastos konfigūracijos nuostačius ir dėl tokių nuostačių energijos vartojimas padidėja, palyginti su įprasta konfigūracija, turi būti pateiktas įspėjimo pranešimas apie tikėtiną energijos suvartojimo padidėjimą ir prašymas aiškiai patvirtinti tokį pasirinkimą.
            Naudotojui pakeitus vieną bet kurio nuostačio parametrą joks kitas su energija susijęs parametras nekeičiamas, nebent tai būtų neišvengiama. Tokiu atveju turi būti parodytas įspėjimo pranešimas apie kitų parametrų pakeitimą ir turi būti aiškiai prašoma tokius pakeitimus patvirtinti.
            3.   Didžiausio baltojo skaisčio santykis
            
            Esant įprastai konfigūracijai, didžiausias baltasis elektroninio vaizduoklio skaistis esant 100 liuksų aplinkos apšviestumui turi būti ne mažesnis kaip 220 cd/m2 arba, jei elektroninis vaizduoklis visų pirma skirtas vienam naudotojui žiūrėti iš arti, ne mažesnis kaip 150 cd/m2.
            Jei nustatytas mažesnis įprastos konfigūracijos elektroninio vaizduoklio didžiausias baltasis skaistis, jis turi būti ne mažesnis kaip 65 % didžiausio baltojo skaisčio vaizduokliui veikiant skaisčiausios įjungties veiksenos konfigūracija, esant 100 liuksų aplinkos apšviestumui.
            C.   IŠJUNGTIES, BUDĖJIMO IR TINKLINĖS BUDĖJIMO VEIKSENŲ REIKALAVIMAI
            Nuo 2021 m. kovo 1 d. elektroniniai vaizduokliai turi atitikti toliau nurodytus reikalavimus.
            1.   Kitų nei įjungties veiksenų galios poreikio ribos
            
            Elektroniniai vaizduokliai, veikdami įvairiomis veiksenomis ir sąlygomis, turi neviršyti 2 lentelėje nurodytų galios poreikio ribų:
            
               2 lentelė
            
            
               Kitų nei įjungties veiksenų galios poreikio ribos vatais
            
            
                         
                     
                     
                        Išjungties veiksena
                     
                     
                        Budėjimo veiksena
                     
                     
                        Tinklinė budėjimo veiksena
                     
                  
                        Didžiausios ribos
                     
                     
                        0,30 
                     
                     
                        0,50 
                     
                     
                        2,00 
                     
                  
                        Papildomų funkcijų, kai jos yra ir yra įjungtos, priedai
                     
                     
                         
                     
                     
                         
                     
                     
                         
                     
                  
                        
                                     
                                 
                                 
                                    Būsenos vaizduoklis
                                 
                              
                     
                        0,0 
                     
                     
                        0,20 
                     
                     
                        0,20 
                     
                  
                        
                                     
                                 
                                 
                                    Išjungimas naudojant buvimo patalpoje funkciją
                                 
                              
                     
                        0,0 
                     
                     
                        0,50 
                     
                     
                        0,50 
                     
                  
                        
                                     
                                 
                                 
                                    Lytėjimo jutiklių funkcijos, jei naudojamos aktyvinti
                                 
                              
                     
                        0,0 
                     
                     
                        1,00 
                     
                     
                        1,00 
                     
                  
                        
                                     
                                 
                                 
                                    HiNA funkcija
                                 
                              
                     
                        0,0 
                     
                     
                        0,0 
                     
                     
                        4,00 
                     
                  
                        
                           Bendras didžiausias energijos poreikis, kai yra visos papildomos funkcijos ir kai jos yra įjungtos
                        
                     
                     
                        
                           0,30 
                        
                     
                     
                        
                           2,20 
                        
                     
                     
                        
                           7,70 
                        
                     
                  2.   Išjungties veiksenos, budėjimo veiksenos ir tinklinės budėjimo veiksenos užtikrinimas
            
            Elektroniniai vaizduokliai turi turėti išjungties, budėjimo arba tinklinio budėjimo veikseną, arba kitas veiksenas, kuriose galios poreikis nebūtų didesnis už budėjimo veiksenai taikomus galios poreikio reikalavimus.
            Konfigūracijos meniu, instrukcijose ir kituose dokumentuose, jei jų yra, turi būti nuorodos į išjungties, budėjimo arba tinklinę budėjimo veiksenas, vartojant tuos terminus.
            Pagal numatytąjį nuostatį turi būti nustatytas automatinis perjungimas į išjungties veikseną ir (arba) budėjimo veikseną ir (arba) kitą veikseną, kurios galios poreikis nebūtų didesnis už taikomuose reikalavimuose nustatytą budėjimo veiksenos galios poreikį, taip pat tinklinių vaizduoklių, kurių tinklo sąsaja esant įjungties veiksenai yra įjungta.
            Tinklinio televizijos aparato tinklinė budėjimo veiksena esant įprastai konfigūracijai turi būti išjungta. Galutinio naudotojo turi būti prašoma patvirtinti tinklinės budėjimo veiksenos įjungimą, jei jos reikia pasirinktai nuotoliniu būdu aktyvinamai funkcijai, ir ją turi būti įmanoma išjungti.
            Tinkliniai elektroniniai vaizduokliai turi atitikti budėjimo veiksenos reikalavimus, kai tinklinė budėjimo veiksena yra išjungta.
            3.   Automatinė televizijos aparatų budėjimo veiksena
            
            
                        a)
                     
                     
                        Televizijos aparatuose turi veikti energijos suvartojimo valdymo funkcija, kurią, pateikdamas televizijos aparatą, gamintojas turi įjungti ir kuria per 4 valandas nuo paskutinio naudotojo veiksmo televizijos aparatas iš įjungties veiksenos perjungiamas į budėjimo veikseną arba tinklinę budėjimo veikseną arba kitą veikseną, kurioje galios poreikis neviršija atitinkamai budėjimo arba tinklinei budėjimo veiksenai taikomų galios poreikio reikalavimų. Prieš tokį automatinį perjungimą televizijos aparatas bent 20 sekundžių turi rodyti įspėjimo apie artėjantį perjungimą pranešimą su galimybe perjungimą atidėti arba jo laikinai atsisakyti.
                     
                  
                        b)
                     
                     
                        Jei televizijos aparate yra funkcija, kuria naudodamasis naudotojas 4 valandų laikotarpį, po kurio veiksena perjungiama automatiškai, kaip nurodyta a punkte, gali sutrumpinti, pratęsti arba šią funkciją išjungti, turi būti parodomas įspėjimo pranešimas apie galimai didesnį energijos suvartojimą ir, kai pasirenkama 4 valandų trukmės laikotarpį pratęsti arba šią funkciją išjungti, prašymas patvirtinti naują nuostatį.
                     
                  
                        c)
                     
                     
                        Jei televizijos aparate yra buvimo patalpoje jutiklis, jis turi automatiškai perjungti iš įjungties veiksenos į bet kurią a punkte nurodytą veikseną ilgiau kaip valandą neaptikęs naudotojo buvimo.
                     
                  
                        d)
                     
                     
                        Televizijos aparatuose su įvairiais pasirenkamaisiais įvesties šaltiniais pirmenybė turi būti teikiama pasirinktų ir rodomų signalo šaltinių galios valdymo protokolams, o ne standartiniams a–c punktuose aprašytiems galios valdymo mechanizmams.
                     
                  4.   Automatinė vaizduoklių, išskyrus televizijos aparatus, budėjimo veiksena
            
            Įprastos konfigūracijos elektroniniai vaizduokliai (kiti nei televizijos aparatai) su įvairiais pasirenkamaisiais įvesties šaltiniais turi persijungti į budėjimo veikseną, tinklinę budėjimo veikseną arba kitą veikseną, kurioje neviršijami galios poreikio reikalavimai, taikomi atitinkamai budėjimo arba tinklinei budėjimo veiksenoms, kai joks įvesties šaltinis ilgiau kaip 10 sekundžių, o skaitmeninių interaktyviųjų lentų ir transliavimo vaizduoklių atveju – ilgiau nei 60 minučių, neaptinka jokios įvesties.
            Prieš aktyvinant tokį persijungimą turi būti parodytas įspėjamasis pranešimas ir perjungimas užbaigtas per 10 minučių.
            D.   MEDŽIAGŲ PANAUDOJIMO EFEKTYVUMO REIKALAVIMAI
            Nuo 2021 m. kovo 1 d. elektroniniai vaizduokliai turi atitikti toliau nurodytus reikalavimus.
            1.   Konstrukcijos tinkamumas išmontuoti, perdirbti ir naudoti
            
            Gamintojai, importuotojai arba jų įgaliotieji atstovai turi užtikrinti, kad sujungimo, tvirtinimo ar sandarinimo metodai netrukdytų paprastais visiems prieinamais įrankiais pašalinti Direktyvos 2012/19/ES dėl EEĮ atliekų VII priedo 1 punkte arba Europos Parlamento ir Tarybos direktyvos 2006/66/EB (1) dėl baterijų ir akumuliatorių bei baterijų ir akumuliatorių atliekų 11 straipsnyje nurodytus komponentus, jeigu jų yra.
            Gamintojai, importuotojai arba jų įgaliotieji atstovai, nepažeisdami Direktyvos 2012/19/ES 15 straipsnio 1 punkto, laisvai prieinamoje interneto svetainėje pateikia išmontavimo informaciją, reikalingą prieigai prie bet kurių Direktyvos 2012/19/ES VII priedo 1 punkte nurodytų gaminio komponentų.
            Šioje išmontavimo informacijoje pateikiama informacija apie išmontavimo veiksmų seką, įrankius arba technologijas, reikalingus norint pasiekti atitinkamą komponentą.
            Gyvavimo ciklo pabaigos informacija turi būti prieinama bent 15 metų po tam tikro gaminio modelio paskutinio vieneto pateikimo rinkai.
            2.   Plastikinių komponentų ženklinimas
            
            Sunkesni kaip 50 g plastikiniai komponentai:
            
                        a)
                     
                     
                        ženklinami nurodant polimero rūšį, kuri naudojant standartuose nustatytus tinkamus standartinius ženklus ir terminų santrumpas įrašoma tarp simbolių „>“ ir „<“. Ženklai turi būti įskaitomi.
                        Plastikiniams komponentams ženklinimo reikalavimai netaikomi šiomis aplinkybėmis:
                        
                                    i)
                                 
                                 
                                    ženklinimas yra neįmanomas dėl komponento formos arba dydžio;
                                 
                              
                                    ii)
                                 
                                 
                                    ženklinimas paveiktų plastikinio komponento veikimo charakteristikas arba funkcijas, ir
                                 
                              
                                    iii)
                                 
                                 
                                    ženklinimas techniškai neįmanomas dėl naudojamo presavimo metodo.
                                 
                              Ženklinti nereikia šių plastikinių komponentų:
                        
                                    i)
                                 
                                 
                                    pakuotės, juostų, etikečių ir tampriųjų apvalkalų;
                                 
                              
                                    ii)
                                 
                                 
                                    laidų, kabelių ir jungčių, guminių dalių ir kai paviršiaus ploto neužtenka, kad ženklinimas būtų įskaitomas;
                                 
                              
                                    iii)
                                 
                                 
                                    spausdintinių plokščių mazgų, polimetilmetakrilato plokščių, optikos detalių, apsaugos nuo elektrostatinio išlydžio komponentų, apsaugos nuo elektromagnetinių trukdžių komponentų;
                                 
                              
                                    iv)
                                 
                                 
                                    skaidrių dalių, jei ženklinimas trukdytų tos dalies funkcijai.
                                 
                              
                  
                        b)
                     
                     
                        Komponentai, kuriuose yra antipirenų, papildomai ženklinami polimero santrumpa, po kurios dedamas brūkšnelis, užrašas „FR“, o po jo skliausteliuose antipireno kodas. Korpuso ir stovo komponentų ženklinimas turi būti aiškiai matomas ir įskaitomas.
                     
                  3.   Kadmio logotipas
            
            Elektroniniai vaizduokliai su ekrano skydu, kuriame kadmio (Cd) koncentracijos vertė, išreikšta homogeninės medžiagos masės procentine dalimi, yra didesnė nei 0,01 %, kaip nustatyta Direktyvoje 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo, ženklinami logotipu „viduje yra kadmio“. Logotipas turi būti aiškiai matomas, patvarus, nenutrinamas ir įskaitomas. Logotipas turi būti toks, koks pavaizduotas paveiksle.
            
                        Viduje yra kadmio
                     
                     
                        Be kadmio
                     
                  
                        
                           
                     
                     
                        
                           
                     
                  Ilgis a turi būti didesnis kaip 9 mm, naudojamas šriftas – „Gill Sans“.
            Papildomas logotipas „viduje yra kadmio“ turi būti tvirtai pritvirtintas arba įspaustas vaizduoklio viduje ant skydo taip, kad nuėmus išorinį užpakalinį gaubtą, ant kurio yra išorinis logotipas, jis darbuotojams būtų aiškiai matomas.
            Logotipas „be kadmio“ naudojamas, jei kadmio (Cd) koncentracijos vertė, išreikšta homogeninės medžiagos masės procentine dalimi, yra ne didesnė nei 0,01 %, kaip nustatyta Direktyvoje 2011/65/ES.
            4.   Halogeninti antipirenai
            
            Halogenintus antipirenus draudžiama naudoti elektroninių vaizduoklių korpuse ir stove.
            5.   Konstrukcijos tinkamumas remontuoti ir pakartotinai naudoti
            
            
                        a)
                     
                     
                        Galimybė įsigyti atsarginių dalių:
                        
                                    1)
                                 
                                 
                                    elektroninių vaizduoklių gamintojas, importuotojas arba įgaliotasis atstovas profesionaliems remontininkams užtikrina galimybę įsigyti bent šių atsarginių dalių: vidinių maitinimo šaltinių, jungčių išoriniams įrenginiams (kabeliui, antenai, USB, DVD ir Blue-Ray) prijungti, kondensatorių, baterijų ir akumuliatorių, DVD/Blue-Ray modulių, jei taikoma, ir HD/SSD modulių, jei taikoma, – bent septynerius metus po modelio paskutinio vieneto pateikimo rinkai;
                                 
                              
                                    2)
                                 
                                 
                                    elektroninių vaizduoklių gamintojas, importuotojas arba įgaliotasis atstovas profesionaliems remontininkams ir galutiniams naudotojams užtikrina galimybę įsigyti bent šių atsarginių dalių: išorinių maitinimo šaltinių ir nuotolinio valdymo pultų – bent septynerius metus po modelio paskutinio vieneto pateikimo rinkai;
                                 
                              
                                    3)
                                 
                                 
                                    gamintojai užtikrina, kad šias atsargines dalis būtų galima pakeisti naudojantis paprastais visiems prieinamais įrankiais ir be neatitaisomo aparato pažeidimo;
                                 
                              
                                    4)
                                 
                                 
                                    1 punkte nurodytų atsarginių dalių sąrašas ir jų užsakymo procedūra turi būti paskelbti laisvai prieinamoje gamintojo, importuotojo arba įgaliotojo atstovo interneto svetainėje ne vėliau kaip praėjus dvejiems metams po modelio pirmojo vieneto pateikimo rinkai iki laikotarpio, kurį turi būti užtikrinama galimybė įsigyti šių atsarginių dalių, pabaigos, ir
                                 
                              
                                    5)
                                 
                                 
                                    2 punkte nurodytų atsarginių dalių sąrašas, jų užsakymo procedūra ir remonto nurodymai turi būti paskelbti laisvai prieinamoje gamintojo, importuotojo arba įgaliotojo atstovo interneto svetainėje nuo modelio pirmojo vieneto pateikimo rinkai iki laikotarpio, kurį turi būti užtikrinama galimybė įsigyti šių atsarginių dalių, pabaigos.
                                 
                              
                  
                        b)
                     
                     
                        Prieiga prie remonto ir techninės priežiūros informacijos
                        Praėjus dvejiems metams nuo modelio ar lygiaverčio modelio pirmojo vieneto pateikimo rinkai, iki a punkte nurodyto laikotarpio pabaigos gamintojas, importuotojas arba įgaliotasis atstovas profesionaliems remontininkams suteikia prieigą prie aparato remonto ir techninės priežiūros informacijos tokiomis sąlygomis:
                        
                                    1)
                                 
                                 
                                    gamintojo, importuotojo arba įgaliotojo atstovo interneto svetainėje nurodoma, kaip profesionaliems remontininkams užsiregistruoti, kad gautų prieigą prie informacijos; prieš patenkindamas registracijos prašymą gamintojas, importuotojas arba įgaliotasis atstovas gali reikalauti, kad profesionalus remontininkas įrodytų, jog:
                                    
                                                i)
                                             
                                             
                                                jis turi techninių gebėjimų remontuoti elektroninius vaizduoklius ir atitinka valstybių narių, kuriose vykdo veiklą, elektros įrangos remontininkams taikomus reikalavimus. Nuoroda į oficialią profesionalių remontininkų registracijos sistemą, jei tokia sistema atitinkamose valstybėse narėse egzistuoja, laikoma šio punkto reikalavimo laikymosi įrodymu;
                                             
                                          
                                                ii)
                                             
                                             
                                                profesionalus remontininkas yra apdraustas atitinkamu su jo veikla susijusios atsakomybės draudimu, nepriklausomai nuo to, ar valstybėje narėje reikalaujama tokio draudimo;
                                             
                                          
                              
                                    2)
                                 
                                 
                                    gamintojas, importuotojas arba įgaliotasis atstovas per 5 darbo dienas patvirtina profesionalaus remontininko registraciją arba atsisako registruoti;
                                 
                              
                                    3)
                                 
                                 
                                    už prieigą prie remonto ir techninės priežiūros informacijos arba reguliarius jos naujinius gamintojas, importuotojas arba įgaliotasis atstovas gali imti pagrįstus ir proporcingus mokesčius. Mokestis yra pagrįstas, jei jis nevaržo prieigos dėl to, kad juo neatsižvelgiama į profesionalaus remontininko naudojimosi ta informacija mastą;
                                 
                              Užsiregistravęs profesionalus remontininkas per vieną darbo dieną turi gauti prieigą prie prašomos remonto ir techninės priežiūros informacijos. Remonto ir techninės priežiūros informaciją, su kuria galima susipažinti, sudaro:
                        
                                    —
                                 
                                 
                                    vienareikšmis įrenginio identifikavimas,
                                 
                              
                                    —
                                 
                                 
                                    išmontavimo schema arba erdvinis vaizdas,
                                 
                              
                                    —
                                 
                                 
                                    būtinos remonto ir bandymo įrangos sąrašas,
                                 
                              
                                    —
                                 
                                 
                                    sudedamųjų dalių ir diagnostikos informacija (pvz., mažiausios ir didžiausios teorinės matavimo vertės),
                                 
                              
                                    —
                                 
                                 
                                    elektrinės ir prijungimo schemos,
                                 
                              
                                    —
                                 
                                 
                                    diagnostiniai trikčių ir klaidų kodai (įskaitant specialius gamintojo kodus, jei tokių yra) ir
                                 
                              
                                    —
                                 
                                 
                                    duomenys apie gedimus, apie kuriuos pranešta ir kurie saugomi elektroninio vaizduoklio atmintinėje (kai tinkama).
                                 
                              
                  
                        c)
                     
                     
                        Ilgiausias atsarginių dalių pristatymo laikas
                        
                                    1)
                                 
                                 
                                    5 punkto a papunkčio 1 ir 2 papunkčiuose nurodytu laikotarpiu gamintojas, importuotojas arba įgaliotasis atstovas elektroninių vaizduoklių atsargines dalis profesionaliems remontininkams turi pristatyti per 15 darbo dienų nuo užsakymo;
                                 
                              
                                    2)
                                 
                                 
                                    galimybė įsigyti tik profesionaliems remontininkams teikiamų atsarginių dalių gali būti užtikrinama tik pagal b punktą užsiregistravusiems profesionaliems remontininkams.
                                 
                              
                  E.   INFORMACIJOS PATEIKIMO REIKALAVIMAI
            Nuo 2021 m. kovo 1 d. gaminio gamintojas, importuotojas arba įgaliotasis atstovas, pateikdami rinkai pirmąjį modelio arba lygiaverčio modelio vienetą, turi pateikti toliau nurodytą informaciją.
            Informacija turi būti nemokamai teikiama trečiosioms šalims, profesionaliai užsiimančioms elektroninių vaizduoklių remontu ir pakartotiniu naudojimu (įskaitant trečiųjų šalių techninės priežiūros vykdytojus, tarpininkus ir atsarginių dalių tiekėjus).
            1.   Programinės ir programinės aparatinės įrangos atnaujinimo užtikrinimas
            
            
                        a)
                     
                     
                        Naujausia programinės aparatinės įrangos versija nemokamai arba sąžininga, skaidria ir nediskriminacine kaina turi būti prieinama bent aštuonerius metus po tam tikro gaminio modelio paskutinio vieneto pateikimo rinkai. Naujausias programinės aparatinės įrangos saugumo atnaujinimas nemokamai turi būti prieinamas bent aštuonerius metus po tam tikro gaminio modelio paskutinio gaminio pateikimo rinkai.
                     
                  
                        b)
                     
                     
                        Reglamento (ES) 2019/2013 V priede pateiktame gaminio informacijos lape turi būti nurodyta informacija apie minimalų užtikrinamą programinės įrangos ir programinės aparatinės įrangos atnaujinimo, galimybės gauti atsarginių dalių ir su gaminiu susijusią pagalbą laikotarpį.
                     
                  
               (1)  2006 m. rugsėjo 6 d. Europos Parlamento ir Tarybos direktyva 2006/66/EB dėl baterijų ir akumuliatorių bei baterijų ir akumuliatorių atliekų ir Direktyvos 91/157/EEB panaikinimo (OL L 266, 2006 9 26, p. 1).
         
      
      
         
            III PRIEDAS
            Matavimo metodai ir skaičiavimai
            Šio reglamento reikalavimų laikymosi ir patikros, ar laikomasi tų reikalavimų, tikslais matavimai ir skaičiavimai atliekami pagal darniuosius standartus, kurių numeriai paskelbti Europos Sąjungos oficialiajame leidinyje, arba taikant kitus patikimus, tikslius ir atkuriamus metodus, kuriuose atsižvelgiama į visuotinai pripažintus pažangiausius metodus ir kurie atitinka toliau išdėstytas nuostatas.
            Matavimai ir skaičiavimai atitinka šiame priede nustatytas technines apibrėžtis, sąlygas, lygtis ir parametrus. Jei elektroninis vaizduoklis gali veikti ir 2D, ir 3D veiksena, jis bandomas veikiantis 2D veiksena.
            Jei elektroninis vaizduoklis yra padalytas į dvi arba daugiau fiziškai atskirų dalių, tačiau rinkai pateikiamas vienoje pakuotėje, tikrinant atitiktį šio priedo reikalavimams laikoma, kad jis yra pavienis elektroninis vaizduoklis. Jei keli elektroniniai vaizduokliai, kurie gali būti pateikti rinkai atskirai, yra sujungti į vieną sistemą, atskiri elektroniniai vaizduokliai laikomi pavieniais vaizduokliais.
            1.   Bendrosios sąlygos
            
            Matuojama esant 23 °C +/–5 °C aplinkos temperatūrai.
            2.   Įjungties veiksenos galios poreikio matavimas
            
            II priedo A punkto 1 papunktyje nurodyto galios poreikio matavimo sąlygos
            
                        a)
                     
                     
                        galios poreikio (Pmeasured
                           ) matavimai turi būti atliekami esant įprastai konfigūracijai;
                     
                  
                        b)
                     
                     
                        matavimai atliekami naudojant dinaminio transliavimo turinio vaizdo signalą, atitinkantį elektroniniams vaizduokliams įprastą standartinės dinaminės srities (SDR) transliuojamą turinį. Matuojama vidutinė galia, vartojama 10 minučių iš eilės;
                     
                  
                        c)
                     
                     
                        matavimai atliekami, kai elektroninis vaizduoklis ne trumpiau kaip valandą buvo išjungties veiksenos, o jei išjungties veiksenos nėra, budėjimo veiksenos, ir iškart po to ne trumpiau kaip valandą veikė įjungties veiksena, ir baigiami praėjus ne daugiau kaip trims valandoms nuo momento, kai elektroninis vaizduoklis pradėjo veikti įjungties veiksena. Atitinkamas vaizdo signalas turi būti rodomas visą laiką, kol vaizduoklis veikia įjungties veiksena. Jei yra žinoma, kad elektroninio vaizduoklio būklė nusistovi per vieną valandą, minėtą trukmę galima sutrumpinti, jei galima įrodyti, kad matavimo duomenys nuo duomenų, kurie būtų gauti taikant pirmiau nurodytą trukmę, skiriasi ne daugiau kaip 2 %;
                     
                  
                        d)
                     
                     
                        jei yra automatinio skaisčio reguliavimo (ABC) funkcija, matavimai atliekami funkciją išjungus. Jei automatinio skaisčio reguliavimo funkcijos išjungti negalima, matavimai atliekami esant 100 liuksų aplinkos apšviestumui, matuojamam prie automatinio skaisčio reguliavimo jutiklio.
                     
                  
               Didžiausio baltojo skaisčio matavimai
            
            II priedo B.3 punkte nurodytas didžiausio baltojo skaisčio matavimas atliekamas:
            
                        a)
                     
                     
                        skaisčio matuokliu, matuojančiu ekrano dalį, kurioje rodomas visiškai (100 %) baltas vaizdas iš viso ekrano tikrinamosios lentelės, neviršijantis vidutinio vaizdo skaisčio, kurį pasiekus ribojamas energijos suvartojimas arba reiškiasi kitoks netolygumas elektroninio vaizduoklio tvarkyklių sistemoje, nuo kurios priklauso elektroninio vaizduoklio skaistis;
                     
                  
                        b)
                     
                     
                        netrikdant skaisčio matuokliu matuojamo taško elektroniniame vaizduoklyje, kol keičiamos II priedo B.3 punkte nurodytos sąlygos.
                     
                  
      
      
         
            IV PRIEDAS
            Rinkos priežiūros tikslais taikoma patikros procedūra
            Šiame priede nustatytos leidžiamosios patikros nuokrypos yra susijusios tik su valstybių narių institucijų atliekama išmatuotų parametrų patikra; gamintojas, importuotojas arba įgaliotasis atstovas negali jų naudoti kaip leidžiamųjų nuokrypų nustatydamas techniniuose dokumentuose nurodomas vertes ir aiškindamas šias vertes, norėdamas įrodyti, kad gaminys atitinka reikalavimus, ar bet kokiomis priemonėmis nurodyti geresnius veikimo rodiklius.
            Jei modelis suprojektuotas taip, kad gebėtų nustatyti, jog yra bandomas (pvz., atpažintų bandymo sąlygas arba bandymo ciklą), ir į tai sureaguotų bandymo metu automatiškai pakeisdamas savo veikimo charakteristikas, kad būtų pasiektas palankesnis bet kurio iš šiame reglamente nustatytų, techniniuose dokumentuose arba bet kuriame iš pateikiamų dokumentų nurodytų parametrų lygis, laikoma, kad modelis ir visi lygiaverčiai modeliai neatitinka reikalavimų.
            Tikrindamos gaminio modelio atitiktį šiame reglamente pagal Direktyvos 2009/125/EB 3 straipsnio 2 dalį nustatytiems ir šiame priede nurodytiems reikalavimams, valstybių narių institucijos II priede nurodytiems reikalavimams tikrinti taiko toliau nurodytą procedūrą.
            1.   Bendroji procedūra
            
            Valstybių narių institucijos patikrina vieną modelio vienetą.
            Laikoma, kad modelis atitinka taikomus reikalavimus, jei:
            
                        a)
                     
                     
                        pagal Direktyvos 2009/125/EB IV priedo 2 punktą parengtuose techniniuose dokumentuose nurodytos vertės (deklaruojamos vertės) ir, jei taikytina, joms apskaičiuoti naudotos vertės nėra gamintojui, importuotojui arba įgaliotajam atstovui palankesnės už atitinkamų matavimų, atliktų pagal to punkto g papunktį, rezultatus;
                     
                  
                        b)
                     
                     
                        deklaruotos vertės atitinka visus šiame reglamente nustatytus reikalavimus, o gamintojo, importuotojo arba įgaliotojo atstovo paskelbtoje informacijoje apie gaminį nėra nurodyta jokių verčių, kurios gamintojui, importuotojui arba įgaliotajam atstovui būtų palankesnės už deklaruotas vertes;
                     
                  
                        c)
                     
                     
                        vertės, nustatytos valstybių narių institucijoms bandant modelio vienetą (per bandymą išmatuotos atitinkamų parametrų vertės ir remiantis šiais matavimo duomenimis apskaičiuotos vertės), atitinka 3 lentelėje nurodytas atitinkamas leidžiamąsias patikros nuokrypas, ir
                     
                  
                        d)
                     
                     
                        kai valstybės narės institucijos tikrina modelio vienetą, jis atitinka funkcinius reikalavimus ir reikalavimus, susijusius su remonto ir gyvavimo ciklo pabaigos aspektais.
                     
                  1.1.   Atitikties II priedo B.1 punkte nustatytiems reikalavimams patikros procedūra
            
            Laikoma, kad modelis atitinka taikomus reikalavimus, jei:
            
                        a)
                     
                     
                        gaminio automatinio skaisčio reguliavimo (ABC) funkcija yra įjungta pagal numatytąjį nuostatį ir išlieka visose standartinės dinaminės srities (SDR) veiksenose, išskyrus parduotuvės konfigūracijos sąlygomis;
                     
                  
                        b)
                     
                     
                        įjungties veiksena išmatuota gaminio galia sumažėja bent 20 %, kai prie automatinio skaisčio reguliavimo jutiklio matuojamas aplinkos apšviestumas sumažinamas nuo 100 liuksų iki 12 liuksų;
                     
                  
                        c)
                     
                     
                        vaizduoklio automatinio skaisčio reguliavimo funkcija atitinka II priedo B punkto 1 papunkčio e papunkčio reikalavimus.
                     
                  1.2.   Atitikties II priedo B.2 punkte nustatytiems reikalavimams patikros procedūra
            
            Laikoma, kad modelis atitinka taikomus reikalavimus, jei:
            
                        a)
                     
                     
                        pirmą kartą įjungtame elektroniniame vaizduoklyje yra pagal numatytąjį nuostatį nustatyta įprasta konfigūracija ir
                     
                  
                        b)
                     
                     
                        pradedamas dar vienas pasirinkimo procesas, kad naudotojas patvirtintų pasirinktą veikseną, jei pasirinko ne namų arba ne standartinę veikseną.
                     
                  1.3.   Atitikties II priedo B.3 punkte nustatytiems reikalavimams patikros procedūra
            
            Laikoma, kad modelis atitinka taikomus reikalavimus, jei nustatyta didžiausio baltojo skaisčio vertė arba, jei taikoma, didžiausio baltojo skaisčio santykis atitinka B.3 punkte reikalaujamą vertę.
            1.4.   Atitikties II priedo C.1 punkte nustatytiems reikalavimams patikros procedūra
            
            Laikoma, kad modelis atitinka taikomus reikalavimus, jei, kai jis yra prijungtas prie energijos šaltinio:
            
                        a)
                     
                     
                        pagal numatytąjį nuostatį nustatyta išjungties ir (arba) budėjimo veiksena ir (arba) kita veiksena, kurios galios poreikis ne didesnis už taikomuose reikalavimuose nustatytą išjungties ir (arba) budėjimo veiksenos galios poreikį;
                     
                  
                        b)
                     
                     
                        jei modelyje yra tinklinė budėjimo veiksena su HiNA funkcija, jo galios poreikis neviršija galios poreikio reikalavimų, taikomų vaizduokliui veikiant be HiNA funkcijos, kai įjungta tinklinė budėjimo veiksena, ir
                     
                  
                        c)
                     
                     
                        jei modelyje yra tinklinė budėjimo veiksena be HiNA funkcijos, jo galios poreikis neviršija galios poreikio reikalavimų, taikomų vaizduokliui veikiant be HiNA funkcijos, kai įjungta tinklinė budėjimo veiksena,
                     
                  1.5.   Atitikties II priedo C.2 punkte nustatytiems reikalavimams patikros procedūra
            
            Laikoma, kad modelis atitinka taikomus reikalavimus, jei:
            
                        a)
                     
                     
                        modelis turi išjungties ir (arba) budėjimo veikseną ir (arba) kitą veikseną, kurios galios poreikis neviršija taikomų išjungties ir (arba) budėjimo veiksenos galios poreikio reikalavimų, kai elektroninis vaizduoklis prijungtas prie elektros energijos šaltinio, ir
                     
                  
                        b)
                     
                     
                        tinkliniam prieinamumui įjungti reikia galutinio naudotojo veiksmų, ir
                     
                  
                        c)
                     
                     
                        galutinis naudotojas gali išjungti tinklinį prieinamumą, ir
                     
                  
                        d)
                     
                     
                        modelis atitinka budėjimo veiksenos reikalavimus, kai tinklinė budėjimo veiksena neįjungta.
                     
                  1.6.   Atitikties II priedo C.3 punkte nustatytiems reikalavimams patikros procedūra
            
            Laikoma, kad modelis atitinka taikomus reikalavimus, jei:
            
                        a)
                     
                     
                        per 4 valandas po paskutinio naudotojo veiksmo arba per 1 valandą, jei įjungtas buvimo patalpoje jutiklis neužregistravo judesio, įjungties veiksena veikiantis televizijos aparatas automatiškai persijungia iš įjungties veiksenos į budėjimo veikseną arba išjungties veikseną, arba tinklinę budėjimo veikseną, jeigu ji įjungta, arba bet kurią kitą veikseną, kurios galios poreikis ne didesnis už budėjimo veiksenos galios poreikį. Valstybių narių institucijos, laikydamosi taikytinos procedūros, išmatuoja galios poreikį, kai automatinio energijos vartojimo sumažinimo funkcija televizijos aparatą perjungia į atitinkamą energijos vartojimo veikseną, ir
                     
                  
                        b)
                     
                     
                        ši funkcija įjungta kaip numatytoji, ir
                     
                  
                        c)
                     
                     
                        veikdamas įjungties veiksena, televizijos aparatas rodo įspėjimo pranešimą prieš perjungdamas iš įjungties veiksenos į atitinkamą veikseną, ir
                     
                  
                        d)
                     
                     
                        jei televizijos aparatas turi funkciją, kuria naudodamasis naudotojas 4 valandų trukmės laikotarpį, po kurio veiksena perjungiama automatiškai, kaip nurodyta a punkte, gali sutrumpinti, pratęsti arba šią funkciją išjungti, rodomas pranešimas apie galimai didesnį energijos suvartojimą ir prašymas patvirtinti naują nuostatį, kai pasirenkama 4 valandų trukmės laikotarpį pratęsti arba šią funkciją išjungti, ir
                     
                  
                        e)
                     
                     
                        jei televizijos aparate yra buvimo patalpoje jutiklis, jis turi automatiškai perjungti iš įjungties veiksenos į bet kurią a punkte nurodytą veikseną ilgiau kaip valandą neaptikęs naudotojo buvimo, ir
                     
                  
                        f)
                     
                     
                        televizijos aparatuose su įvairiais pasirenkamaisiais įvesties šaltiniais pirmenybė teikiama pasirinktų ir rodomų signalo šaltinių galios valdymo protokolams, o ne standartiniams a punkte aprašytiems galios valdymo mechanizmams.
                     
                  1.7.   Atitikties II priedo C.4 punkte nustatytiems reikalavimams patikros procedūra
            
            Modelis turi būti bandomas dėl kiekvienos naudotojo pasirenkamos signalo įėjimo sąsajos, pagal specifikaciją galinčios priimti energijos valdymo signalus ar duomenis. Jei yra dvi arba daugiau vienodų signalo sąsajų, nepaženklintų konkrečiam pagrindinio gaminio tipui (pvz., HDMI-1, HDMI-2 ir t. t.), užtenka išbandyti vieną atsitiktinai išsirinktą tokią signalo sąsają. Jei signalo sąsajos paženklintos arba įrašytos į meniu (pvz., kompiuterio, priedėlio arba analoginė), atliekant bandymą prie paskirtosios signalo sąsajos turi būti prijungtas atitinkamas pagrindinis signalo šaltinis. Laikoma, kad modelis atitinka taikomą reikalavimą, jei neaptikęs jokio įvesties šaltinio signalo modelis persijungia į budėjimo veikseną, išjungties veikseną arba tinklinę budėjimo veikseną.
            1.8.   Atitikties II priedo D ir E punktuose nustatytiems reikalavimams patikros procedūra
            
            Laikoma, kad modelis atitinka taikomus reikalavimus, jei valstybių narių institucijoms tikrinant modelio vienetą, jis atitinka II priedo D ir E punktų efektyvaus išteklių naudojimo reikalavimus.
            2.   Procedūra reikalavimų neatitikimo atveju
            
            Jei 1 punkto c ir d papunkčiuose nurodyti su matuojamomis vertėmis nesusijusių reikalavimų rezultatai nepasiekiami, laikoma, kad tas modelis ir visi lygiaverčiai modeliai reikalavimų neatitinka.
            Jei 1 punkto c ir d papunkčiuose nurodyti su matuojamomis vertėmis susijusių reikalavimų rezultatai nepasiekiami, valstybių narių institucijos atrenka ir išbando tris papildomus to paties modelio arba lygiaverčių modelių vienetus. Laikoma, kad modelis atitinka taikomus reikalavimus, jei verčių, nustatytų bandant šiuos tris vienetus, aritmetinis vidurkis atitinka 3 lentelėje nurodytas atitinkamas leidžiamąsias patikros nuokrypas. Kitaip laikoma, kad modelis ir visi lygiaverčiai modeliai neatitinka reikalavimų.
            Priėmusios sprendimą dėl modelio neatitikties, valstybių narių institucijos nedelsdamos pateikia kitų valstybių narių institucijoms ir Komisijai visą susijusią informaciją.
            Tikrindamos atitiktį šiame priede nurodytiems reikalavimams, valstybių narių institucijos taiko III priede nustatytus matavimo ir skaičiavimo metodus ir tik 1 ir 2 punktuose aprašytą procedūrą.
            3.   Leidžiamosios patikros nuokrypos
            
            Valstybių narių institucijos taiko tik 3 lentelėje nustatytas leidžiamąsias patikros nuokrypas. Netaikoma jokių kitų leidžiamųjų nuokrypų, pavyzdžiui, leidžiamųjų nuokrypų, nustatytų darniuosiuose standartuose ar bet kokio kito matavimo metodo apraše.
            Šiame priede nustatytos patikros leidžiamosios nuokrypos taikomos tik valstybių narių institucijoms atliekant matuojamų parametrų patikrą ir gamintojas jomis nesinaudoja kaip leidžiama techniniuose dokumentuose pateiktų verčių nuokrypa siekdamas atitikties reikalavimams. Deklaruotos vertės gamintojui nėra palankesnės, nei techniniuose dokumentuose nurodytos vertės.
            
               3 lentelė
            
            
               Leidžiamosios patikros nuokrypos
            
            
                        
                           Parametras
                        
                     
                     
                        
                           Leidžiamosios patikros nuokrypos
                        
                     
                  
                        Įjungties veiksenos galios poreikis (Pmeasured
                           , vatais), be II priedo B punkte nurodytų priedų ir pataisų, naudojamas skaičiuojant EEI pagal II priedo A punktą.
                     
                     
                        Nustatyta vertė (*1) neviršija deklaruotos vertės daugiau kaip 7 %
                     
                  
                        Atitinkamai išjungties veiksenos, budėjimo veiksenos ir tinklinės budėjimo veiksenos galios poreikis (vatais)
                     
                     
                        Nustatyta vertė (*1) neviršija deklaruotos vertės daugiau kaip 0,10  W, jei deklaruota vertė yra ne didesnė kaip 1,00  W, arba daugiau kaip 10 %, jei deklaruota vertė didesnė kaip 1,00  W.
                     
                  
                        Didžiausio baltojo skaisčio santykis
                     
                     
                        Jei taikoma, nustatyta vertė nėra daugiau kaip 60 % mažesnė už didžiausią baltąjį skaistį, kurį elektroninis vaizduoklis užtikrina veikdamas skaisčiausia įjungties veiksenos konfigūracija
                     
                  
                        Didžiausias baltasis skaistis (cd/m2)
                     
                     
                        Nustatyta vertė (*1) neturi būti daugiau kaip 8 % mažesnė už deklaruotą vertę.
                     
                  
                        Matomoji ekrano įstrižainė centimetrais (ir coliais, jei deklaruota)
                     
                     
                        Nustatyta vertė (*1) nėra daugiau kaip 1 cm (arba 0,4  colio) mažesnė už deklaruotą vertę.
                     
                  
                        Ekrano plotas, dm2
                        
                     
                     
                        Nustatyta vertė (*1) nėra daugiau kaip 0,1  dm2 mažesnė už deklaruotą vertę.
                     
                  
                        II priedo C.3 ir C.4 punktuose nustatytos fiksuotos trukmės funkcijos
                     
                     
                        Perjungimas turi būti užbaigtas per 5 sekundes nuo nustatytų verčių
                     
                  
                        II priedo D.2 punkte apibūdintų plastikinių komponentų masė
                     
                     
                        Nustatyta vertė (*1) nuo deklaruotos vertės nesiskiria daugiau kaip 5 gramais
                     
                  
               (*1)  Jeigu bandomi trys papildomi vienetai, kaip nustatyta IV priedo 2 punkto a papunktyje, nustatyta vertė yra šių trijų papildomų vienetų nustatytų verčių aritmetinis vidurkis.
         
      
      
         
            V PRIEDAS
            Orientaciniai etalonai
            Geriausios įsigaliojant šiam reglamentui rinkoje esančios technologijos, vertinamos pagal svarbius ir kiekybiškai įvertinamus aplinkosauginius aspektus, nurodytos toliau.
            Direktyvos 2009/125/EB I priedo 3 dalies 2 punkto tikslais nustatomi toliau nurodyti orientaciniai etalonai. Jie atitinka geriausią rengiant šio reglamento projektą rinkoje esančią elektroninių vaizduoklių technologiją.
            
                        Ekrano ploto įstrižainė
                     
                     
                        HD
                     
                     
                        UHD
                     
                  
                        (cm)
                     
                     
                        (coliai)
                     
                     
                        Vatai
                     
                     
                        Vatai
                     
                  
                        55,9 
                     
                     
                        22
                     
                     
                        15
                     
                     
                         
                     
                  
                        81,3 
                     
                     
                        32
                     
                     
                        25
                     
                     
                         
                     
                  
                        108,0 
                     
                     
                        43
                     
                     
                        33
                     
                     
                        47
                     
                  
                        123,2 
                     
                     
                        49
                     
                     
                        43
                     
                     
                        57
                     
                  
                        152,4 
                     
                     
                        60
                     
                     
                        62
                     
                     
                        67
                     
                  
                        165,1 
                     
                     
                        65
                     
                     
                        56
                     
                     
                        71
                     
                  
                        Kitos veiksenos
                     
                  
                        Išjungties veiksena (fizinis jungiklis):
                     
                     
                        0,0  W
                     
                  
                        Išjungties veiksena (fizinio jungiklio nėra):
                     
                     
                        0,1  W
                     
                  
                        Budėjimo veiksena
                     
                     
                        0,2  W
                     
                  
                        Tinklinė budėjimo veiksena (ne HiNA)
                     
                     
                        0,9  W